Uber Lancarkan Servis UberEATS Di Melbourne, Australia

Uber sekali lagi bakal menawan Australia. Kali ini dalam bidang yang lain dari core business mereka ; servis penghantaran makanan. Servis UberEATS sudah boleh digunakan oleh penduduk di Melbourne, Australia.

Jadi sebelum tu, apa tu UberEATS? UberEATS adalah servis penghantaran makanan dari restoran yang anda ingini dalam masa 10 minit atau kurang. Jadi ianya adalah servis penghantaran makanan serupa Foodpanda.

UberEATS mula dilancarkan di kota-kota terkemuka di Amerika seperti New York, Seattle dan Los Angeles. Melbourne merupakan bandar kedua selepas Paris, servis UberEATS ini dilancarkan di luar Amerika.

Aplikasi itu kini menawarkan sekitar 80 restoran sekitar Melbourne yang boleh dipilih antaranya Super Normal, Gazi, Pidapipo dan Jimmy Grants. Siapa yang pernah duduk di Melbourne pasti kenal restoran-restoran ini. Ianya akan beroperasi dari 11 pagi hingga 10 malam.

Buat masa ini, UberEATS menawarkan servis penghantaran makanan percuma untuk masa terhad dan yang best berkenaan servis UberEATS ini adalah tiada pesanan minumum. Jadi kalau anda mahu pesan single order sekalipun, UberEATS tetap akan hantar kepada anda.

Secara tak langsung UberEATS masuk pasaran Australia dengan penuh bergaya. Servis penghantaran yang sedia ada seperti Foodora dan Deliveroo perlu ubah strategi pemasaran mereka kerana servis mereka menetapkan minimum order atau kadar tertentu untuk setiap pesanan. Kalau dah sampai Australia tu, tak lama lagi UberEATS ni akan sampai pula di Malaysia? Kita tunggu sahaja perkembangan lanjut tentang servis ini.


Anak Muda Bakal Diraikan Menerusi Sambutan Hari Belia Negara 2020 Esok

Sambutan Hari Belia Negara 2020 (HBN2020) yang tertangguh kira-kira tiga bulan lalu akibat penularan wabak Covid-19, akan berlangsung secara rasminya dalam tempoh satu hari lagi iaitu pada 15 Ogos 2020.

HBN2020 buat julung kalinya bakal dianjurkan di Pusat Konvensyen Persada Johor, Johor Bahru dan dirasmikan oleh Perdana Menteri, Tan Sri Datuk Muhyiddin Mohd Yassin selain padat dengan pengisian program intertaktif berbeza berbanding sambutan terdahulu.

Ketua Setiausaha Kementerian Belia dan Sukan (KSUKBS), Datuk M Noor Azman Taib berkata, biarpun sambutan Hari Belia Negara 2020 terikat pada pematuhan prosedur operasi standard (SOP) ditetapkan Majlis Keselamatan Negara (MKN), beliau yakin perincian program diketengahkan mampu menarik perhatian belia di negara ini.

Hari Belia Negara 2020 . 1 Hari lagi Sambutan Hari Belia Negara 2020. . Hari Belia Negara 2020 akan disambut pada 15 Ogos 2020 di Persada Johor International Convention Centre dan turut dihadiri oleh Perdana Menteri Tan Sri Dato' Haji Muhyiddin bin Haji Mohd Yassin. . #TeamKBS #HariBeliaNegara #DekadIniDekadAnda

A post shared by  KBS Malaysia (@kbsmalaysia) on Aug 13, 2020 at 6:37pm PDT

Bertemakan ‘Dekad Ini Dekad Anda’, Kementerian Belia dan Sukan (KBS) mendapati ia sejajar dengan peranan dan tanggungjawab belia dalam mencorak negara sehaluan dengan visi Wawasan Kemakmuran Bersama 2030.

Selain itu, katanya sambutan kali ini terdiri daripada campuran program fizikal dan maya. “Sebanyak 17 aktiviti sudah dianjurkan secara maya termasuk program “HBN20 e-Sports Challenge dan Suara Lit (Kisah Belia Berjaya).

“Program secara fizikal pula berjalan sempena sambutan hari berkaitan dan membabitkan dua acara utama iaitu Konvensyen Belia dan Anugerah Perdana Belia Negara bakal disampaikan oleh Perdana Menteri,” terang M Noor Azman.

Sejajar dengan tema yang diketengahkan, M Noor Azman memberitahu Anugerah Wira Belia Covid turut bakal disampaikan kepada enam penerima yang dipilih bersandarkan komitmen mereka dalam membantu negara berperang dengan wabak Covid-19 menerusi aktiviti kebajikan.

Menurutnya, KBS menerima sebanyak 300 pencalonan yang dihantar oleh badan bukan kerajaan (NGO), individu dan persatuan bagi anugerah tersebut.

“Kita telah memilih enam belia untuk diangkat sebagai unsung heroes walaupun sebenarnya ramai lagi di luar sana yang melakukan perkara serupa,” katanya.

Sebelum ini, 3 anak muda dipilih untuk menjadi Felo Perdana di bawah. Menteri Kewangan. Baca lagi pada pautan di bawah.

Terpilih Sebagai Felo Perdana Kementerian Kewangan, Pemuda Ini Rupanya Anak Kepada Dr Noor Hisham

Netizen Bangga Lihat Pelajar Malaysia Ini Berucap Depan 6,000 Orang Pada Hari Graduasi Di Amerika Syarikat

“Pengurusan Kelab Tidak Menyokong, Tetapi Saya Mahu Beri Peluang Kepada Luqman”


Uber Lancarkan UberMOTO Di Thailand

Syarikat teksi online, Uber memilih Thailand sebagai negara pertama untuk melancarkan servis terbaru mereka yang dikenali sebagai UberMOTO. Walaupun masih lagi dalam peringkat pilot test, ia bakal menjadi pesaing kepada perkhidmatan teksi motosikal yang sedia ada di negara itu.

Teksi motosikal menjadi pilihan ramai kerana ianya menjimatkan masa pengguna sekiranya pengguna tidak mahu menempuh kesesakan trafik atau ingin cepat ke sesuatu destinasi atau temu janji.

Uber dalam satu kenyataan berkata pemandu UberMOTO telah melalui pemeriksaan polis berkenaan latar belakang mereka. Penumpang juga diwajibkan memakai topi keledar sekiranya menaiki UberMOTO. Keselamatan pengguna amat dititikberatkan oleh Uber.

Tambang akan bermula dari 10 TBaht (RM1.18 sen) dan akan naik 3.5 TBaht (RM0.41) bagi setiap kilometer di mana anda boleh membayarnya secara tunai atau kad kredit. Adakah Uber dapat bersaing dengan perkhidmatan teksi motosikal yang sedia ada?

Jika anda akan ke Thailand dalam masa terdekat, Uber ada memberi perkhidmatan percuma untuk pengguna yang pertama kali menggunakan servis ini. Untuk melihat bagaimana caranya, boleh tekan di sini.


Tiada Lagi Uber Di London Selepas Ini

Menyebut tentang Uber jelas, bisnes ini tidak perlu diperkenalkan lagi. Mula dilancarkan hampir sedekad yang lalu, syarikat ini telah berjaya menarik perhatian ramai dan tidak lupa juga kontroversi mereka bersama syarikat teksi yang membuatkan populariti Uber meningkat.

Dalam pada itu, langit tidak selalunya cerah. Bisnes yang bermula sebagai startup dan juga menjadi rujukan serta idola syarikat-syarikat yang lain nampaknya sedang mengalami fasa kejatuhan pada ketika ini.

Bermula dengan kegagalan untuk beroperasi secara sendirian di China, seterusnya kontroversi bekas CEO Uber, Travis Kalanick yang bertindak agresif keatas pemandu diikuti dengan pemecatannya nasib syarikat ini nampaknya bakal menjadi lebih teruk setelah Uber tidak lagi boleh beroperasi di London setelah lesen syarikat ini tamat pada 30 September 2017.

Lebih parah, kegagalan Uber untuk beroperasi ini bakal melibatkan lebih 40,000 pemandu beralih kepada aplikasi ride sharing yang lain serta dalam masa yang sama Uber bakal kehilangan lebih 3.5 juta pengguna sekitar London sahaja.

Difahamkan kegagalan ini berpunca daripada sikap pemandu yang tidak memberikan layanan yang buat para penumpang sekaligus memburukkan nama London. Faktor keselamatan yang kurang diberi perhatian serta gangguan seksual daripada para pemandu antara yang menjadi punca.

Masalah yang berlaku ini turut mendapatkan perhatian Mayor London, Sadiq Khan yang berpendapat keselamatan dan layanan yang baik antara yang perlu diberi keutamaan buat para pelanggan.

Setakat ini, pelbagai petition telah dijalankan daripada kedua-dua belah pihak sama ada untuk meneruskan atau memberhentikan secara terus servis Uber di London. Kemungkinan lesen untuk Uber beroperasi semula bakal diperbaharui jika masalah ini dapat diselesaikan namun pada masa ini 30 September merupakan tarikh terakhir yang dibenarkan.

Syarikat ini mungkin sudah berjaya mengaut keuntungan yang tinggi di beberapa bandar yang lain namun kegagalan untuk beroperasi di London bakal memberi impak yang besar buat syarikat ini. Tidak dilupakan juga buat para pelabur yang mungkin tidak lagi yakin untuk terus positif dengan perkembangan syarikat ini.

Melihat kepada apa yang berlaku kepada Uber, jelas syarikat yang sudah mempunyai nama dan bernilai ratusan juta dollar juga masih terdedah kepada risiko dan berpotensi untuk jatuh. Buat anda yang ke London pada waktu terdekat ini, anda masih lagi berpeluang untuk menggunakan Uber sebelum lesen syarikat ini ditamatkan pada 30 September 2017.

Baca lagi: Travis Kalanick Akhirnya Undur Diri Sebagai CEO Uber Selepas Didesak Para Pelabur


Uber Menerima Dana $3.5 Billion USD Daripada Arab Saudi

Berita tentang dana melibatkan berbilion USD daripada Arab Saudi mungkin tidak terlalu asing bagi kita sebagai Rakyat Malaysia. Terbaru, Syarikat perkhidmatan Uber baru sahaja menerima dana yang melibatkan $3.5 Billion USD daripada negara yang sama.

Penerimaan dana ini boleh dikatakan syarikat ini kini berada di dalam keadaan yang selesa malah dijangka mampu meluaskan lagi perkhidmatan yang sedia anda. Laporan daripada Engadget mengatakan dana $3.5 Billion USD yang diterima Uber adalah pelaburan terbesar yang pernah diterima daripada sebuah syarikat umum.

Hasrat Arab Saudi untuk melabur kepada Syarikat yang menjalan perkhidmatan kenderaan ini adalah bagi mengurangkan bilangan kenderaan yang berada di dalam negara tersebut. Selain itu, Arab Saudi berharap dengan pelaburan ini berjaya membuatkan kebergantungan pengguna kepada hasil minyak melalui visi 2030 mereka.

Sebuah lagi fakta yang menarik tentang negara ini adalah 80% daripada pengguna Uber adalah kaum wanita. Tidak mengejutkan memandangkan wanita tidak dibenarkan untuk memandu mengikut undang-undang negara Arab Saudi.

Pihak Uber masih belum merancang atau mempunyai pelan yang spesifik tentang bagaimana syarikat mereka mahu mengembangkan bisnes sedia ada melalui dana yang diterima. Walaubagaimanapun, dana sebesar $3.5 Bilion ini bakal merubah Uber sedikit sebanyak.


Ini Yang Dilakukan Syarikat Uber Bagi Mengelakkan Kerugian Besar Di China

Memasuki pasaran China bukanlah sesuatu perkara yang mudah. Malah, syarikat-syarikat besar seperti Google turut mengalami masalah yang sama. Tidak dilupakan, Syarikat Apple yang terpaksa menanggung pelbagai cabaran di China termasuk masalah saman berikutan rekaan iPhone yang dikatakan mirip dengan telefon keluaran China.

Masalah yang sama turut terpalit kepada syarikat Uber yang mengalami masalah untuk beroperasi di China. Apatah lagi apabila terpaksa bersaing dengan sebuah syarikat pioneer di China yang juga menjalankan servis yang sama iaitu Didi Chuxing. Kegagalan Uber untuk menjalankan servis di beberapa daerah termasuk Shenzen antara yang menjadi punca.

Dalam pada itu, Didi Chuxing berjaya untuk mengembangkan bisnes model mereka dengan lebih cepat menerusi dana yang diterima termasuk pelaburan $1 billion melalui Syarikat Apple.

Setelah hampir beberapa bulan bersaing bersama Didi, akhirnya Uber terpaksa akur dimana kerjasama diantara dua pihak ini merupakan langkah yang terbaik. Melalui perjanjian ini Didi Chuxing bakal membeli syarikat UberChina dengan jumlah $35 billion. Kerjasama ini juga bakal memberi kelebihan buat pengguna bagi mendapatkan perkhidmatan yang lebih baik dan selesa.

Secara teoritically, Uber bakal menanggung rugi sebanyak $2 billion melalui perjanjian ini. Namun, ini merupakan langkah yang terbaik bagi Uber untuk menjana keuntungan yang lebih untuk jangka masa yang panjang. Kerjasama ini juga dilihat sebagai win-win situation buat Uber dan Didi.

Kami tertarik dengan gaya cool Travis Kalanick yang tidak menyalahkan mana-mana pihak mengenai masalah Uber di China. Beliau juga turut teruja untuk mengongsikan kerjasama UberChina bersama Didi Chuxing.


Mengapa Pelaburan $10 Bilion Daripada Softbank Merupakan ‘Talian Hayat’ Buat Uber

Tahun yang penuh dengan cabaran buat Uber. Syarikat ini gagal untuk menguasai pasaran China, Travis Kalanick selaku bekas CEO meletak jawatan dan Uber diharamkan beroperasi di London buat sementara waktu. Jauh berbeza dengan sekitar 2-3 tahun lalu dimana Uber merupakan role model bagi kebanyakan syarikat startup.

Disebalik kemelutan yang melanda, Uber ternyata masih berjaya untuk menarik perhatian pelabur dan pelaburan terbaru yang hadir pada kali ini ini dikatakan paling penting untuk menyelamatkan syarikat ini daripada terus karam di beberapa buah negara.

Berdasarkan laporan daripada San Francisco Chronicle, Softbank selaku syarikat telekomunikasi dan internet Jepun dikatakan berminat untuk melabur sebanyak $10 bilion buat Uber. Melalui pecahan pelaburan yang disebutkan, Softbank berpihak untuk menyalurkan $1 bilion untuk perkembangan syarikat manakala $9 bilion lagi bakal digunakan untuk membeli saham.

Penerimaan dana yang besar daripada Softbank bakal membolehkan Uber untuk menguasai perang harga bersama pesaing mereka di Amerika Syarikat iaitu Lyft. Dari perspektif Softbank, pelaburan kepada Uber merupakan langkah awal syarikat yang berasaskan teknologi ini sebelum beralih kepada syarikat-syarikat lain.

Melihat kepada valuasi Uber ketika ini pada kadar sekitar $69 bilion, Softbank mungkin masih belum cukup layak untuk menjadi pemegang saham terbesar namun kehadiran Softbank ini sedikit sebanyak bakal menyelamatkan syarikat ini sekaligus meyakinkan pelabur lain.

Pelaburan yang dibuat ini juga sekaligus bakal menjadi penyelamat buat Uber di Asia setelah CEO Uber, Dara Khosrowshahi berpendapat Uber gagal mengaut keuntungan di Asia Tenggara berikutan persaingan yang sengit di beberapa buah negara.

Satu perkara yang merisaukan Uber setakat ini adalah keputusan Softbank untuk melabur di syarikat mereka masih belum muktamad dan berkemungkinan Softbank memilih untuk melabur syarikat saingan mereka iaitu Lyft.


Uber Sudah Bersedia Perkenalkan Servis Kereta Pandu Sendiri

Uber dalam satu kenyataan sudah bersedia untuk mengeluarkan servis kereta self-driving  dan bagaimana pengguna Uber boleh menggunakan produk ini akan diberitahu apabila ianya rasmi berada di jalanan nanti.

Uber akan menggunakan kereta model Volvo XC90s untuk batch pertama servis ini. Kereta ini akan dilengkapi dengan beberapa sensor, kamera, radar dan GPS receiver untuk membolehkannya beroperasi tanpa pemandu.

Dianggarkan 100 unit akan memulakan operasi di Pittsburgh, Amerika Syarikat sebagai ujian. Jika ianya berjaya, bilangan unit mungkin akan ditambah di serata Amerika Syarikat. Ujian ini dikatakan akan bermula paling awal akhir bulan ini.

Volvo membuat pelaburan sebanyak USD300 juta dalam perjanjian dengan Uber untuk servis ini. Walaubagaimanapun, undang-undang di sana memerlukan manusia untuk menjadi supervisor ketika memandu kereta berkenaan tetapi jika ianya berjalan lancar, servis ini akan beroperasi 100 peratus tanpa sebarang pantauan di bahagian pemandu.

Jika servis ini tiba di Malaysia di masa depan, adakah anda akan menggunakannya? Bagi saya, saya lebih percayakan manusia untuk bawa saya ke destinasi yang dituju berbanding percaya sepenuhnya kepada teknologi.


Uber Tanggung Kerugian Sebanyak RM41.82 Bilion Sepanjang Operasi

Sekiranya beberapa tahun dahulu Uber berjaya menjadi syarikat contoh kepada syarikat-syarikat startup di luar sana, kini tidak lagi. Isu-isu melibatkan CEO, pembayaran kepada pemandu serta kegagalan untuk di beberapa tempat antara yang membuatkan syarikat ini gagal untuk bersaing bersama beberapa syarikat lain.

Terbaru, berdasarkan laporan kewangan yang diumumkan syarikat Uber Technologies dilaporkan berjaya mengumpul sebanyak $17.3 bilion (RM67.61 bilion) sepanjang operasi.

Jika dilihat berdasarkan jumlah yang dikumpul jelas syarikat ini berpotensi untuk berkembang dengan lebih jauh. Tidak dilupakan juga kepercayaan yang diberikan oleh para pelabur.

Dalam pada itu, syarikat ini juga dikatakan telah menghabiskan sebanyak $10.7 bilion (RM41.82 bilion) sepanjang 9 tahun bagi kos operasi. Kegagalan untuk beroperasi di China berikutan persaingan bersama Didi Chuxing antara yang membuatkan syarikat ini terpaksa menanggung kerugian.  Jumlah kerugian yang dicatatkan ini telah menjadikan syarikat ini sebagai syarikat startup dengan kerugian tertinggi.

Disebalik kerugian yang ditanggung, Uber kini masih lagi berjaya mengaut jumlah jualan sebanyak $37 bilion (RM144.60 bilion) sepanjang operasi dimana kadar untung bersih dilaporkan sekitar $7.4 bilion (RM28.92 bilion).

Melihat kepada jumlah kerugian dan keuntungan yang diterima Uber, jelas CEO terbaru mereka iaitu Dara Khosrowshahi perlu menggalas tanggungjawab besar sekiranya syarikat ini berhasrat untuk menjadi pioneer di dalam industri ini.

Baca lagi: Kenali Khosrowshahi Dan Siri Kejayaan Beliau Sebelum Dilantik CEO Baru Uber


Uber Terpaksa Menanggung Rugi Lebih $1.2 Billion USD Pada Tahun Ini

Bisnes tak selalunya indah. Begitu juga dengan Syarikat Uber yang sudah dikenali ramai. Menerima pelbagai dana dan investor daripada pelbagai pihak bukannya lesen buat Uber untuk terus untung sebaliknya terpaksa menanggung kerugian yang besar.

Berdasarkan laporan daripada Bloomberg, Uber dilaporkan terpaksa menanggung rugi sebanyak $1.27 Billion USD setakat pertengahan tahun 2016 sahaja. Krisis yang berlaku di China melibatkan Didi Chuxing telah membuatkan Uber terpaksa akur dengan kuasa besar di China.

Lain ceritanya di US apabila Uber terpaksa bersaing bersama Lyft yang telah memulakan perang harga untuk menarik hati pelanggan. Peningkatan jumlah kerugian ini telah membuatkan Uber kerugian hampir $4 Billion USD dalam jangka masa 7 tahun.

Memegang dengan kata-kata ‘sometimes you have to lose to win’, kami yakin Travis Kalanick mempunyai ‘ultimate plan’ buat Uber untuk mencatat keuntungan pada jangka masa yang panjang. Menyetuh soal lama atau baru sesebuah syarikat, tahukah anda Sony terpaksa menanggung rugi sebanyak 6 kali sepanjang 8 tahun terakhir dan baru sahaja kembali mencatat keuntungan pada tahun ini.


Bagaimana Uber Mengubah Lanskap Industri Teksi Toronto Yang Menganiaya Pemandu

Di atas jalan-jalan raya Toronto, terdapat sebuah kisah yang telah disepikan buat begitu lama. Iaitu kisah "jalan belakang" dan penganiayaan pemandu-pemandu teksi. Tetapi kisah ini mula berubah. Ikuti kisah ini di bawah.

Pada September 2012, lesen teksi (permit) Toronto dijual pada harga $360,000 (RM1.44 juta). Keadaan mula berubah, dengan penurunan harga lesen teksi pada tahun-tahun berikutnya. Pada 2013, harga purata lesen teksi atau dipanggil cab plate ini telah turun kepada $153,867 (kira-kira RM612,000). Pada tahun 2014, harganya berkurangan menjadi $118,235 (kira-kira RM472,000).

Salah satu sebab utama penurunan ini adalah Uber, iaitu servis tempahan perjalanan menggunakan aplikasi di dalam telefon pintar. Uber seolah-olah mengubah lanskap industri teksi yang telah wujud sekian lamanya. Hakikatnya,
sudah tiba masa untuk industri ini berubah.

Peter Cheney, wartawan suratkhabar The Globe and Mail, Kanada, mendapati hampir kesemua lesen teksi atau cab plates tidak dimiliki oleh pemandu teksi. Akan tetapi, ia sebenarnya dimiliki oleh beberapa syarikat atau individu yang akan mengenakan bayaran terhadap pemandu teksi yang mahu menggunakannya.

Di antara pemilik utama lesen teksi adalah Mitch Grossman dan keluarganya. Grossman adalah seorang ahli perniagaan yang sudah memiliki lebih daripada 100 lesen teksi. Lesen ini telah memberikan kuasa besar terhadap keluarga Grossman.

Sekiranya seorang pemandu teksi mahu menggunakan lesen yang dimiliki oleh ahli keluarga beliau, Grossman akan memaksa mereka membeli kereta melebihi harga sebenar kereta itu daripada operasi jualan salah sebuah syarikat beliau. Kemudian, pemandu akan mendapatkan pembiayaan menerusi firma ahli keluarga Grossman yang dinamakan Symposium Finance, dengan faedah sehingga 28 peratus. Pemandu kemudiannya akan menyertai syarikat broker teksi yang digelar Royal Taxi, juga dimiliki oleh keluarga Grossman.

Penyewaan lesen teksi sebenarnya menyalahi undang-undang bandar itu. Untuk mengatasi masalah ini, Grossman akan memaksa pemandu meletakkan nama pemilik kereta pada geran dengan nama syarikat Grossman, walaupun sebenarnya ia dibeli sendiri oleh pemandu. Ini untuk memastikan nama kereta dan nama lesen teksi adalah sama. Tiada satupun lesen yang dimiliki oleh Grossman dan keluarganya menggunakan nama mereka sendiri, sebaliknya di atas nama syarikat.

Pemilik-pemilik lesen teksi lain termasuklah seorang juruterbang, seorang doktor gigi, pelabur-pelabur yang tinggal di Florida dan Israel, dan pewaris-pewaris lesen setelah pemegang asalnya meninggal dunia. Masalah yang tercipta daripada sistem lesen teksi amat sukar untuk digambarkan. Sekurang-kurangnya 30% pendapatan yang dijana daripada industri ini akan dimiliki oleh orang-orang yang tidak berbuat apa-apa melainkan memerah duit keluar daripada penyewaan lesen teksi mereka.

Selepas kisah yang ditulis oleh Peter Cheney didedahkan kepada masyarakat umum, Toronto mengambil keputusan untuk bertindak. Ahli politik bercadang untuk memansuhkan sistem berkenaan, tetapi pemegang lesen mengugut untuk menyaman dewan bandaraya mengikut harga lesen mereka. Pemegang lesen memberi alasan bahawa birokrat Toronto telah membenarkan sistem itu dibangunkan, walaupun secara teknikalnya ia melanggar peraturan. Penyelesaian kedua-dua belah pihak mungkin mencapai sehingga harga setengah bilion dolar pada masa itu.

Akhirnya, dewan bandaraya mengambil keputusan untuk memperkenalkan lesen Ambassador, yang hanya boleh digunakan oleh pemandu, dan tidak boleh disewakan. Pengenalan lesen ini mengurangkan nilai lesen standard secara tidak langsung. Tidak berapa lama kemudian, pemilik lesen Ambassador mula meminta dewan bandaraya menukar lesen mereka menjadi lesen standard, yang akan memberi mereka durian runtuh sekiranya permintaan mereka berjaya.

Dan akhirnya, Uber mula menapak di Toronto. Uber datang sebagai penyelesaian yang mengikat industri teksi Toronto.

Sebagai perbandingan, Cheney menaiki kedua-dua perkhidmatan – Uber dan teksi Toronto.

Selepas install aplikasi Uber, skrin beliau menunjukkan beberapa buah kereta Uber ada berhampiran. Aplikasi itu memberitahu kenderaan Uber berada pada jarak hanya lima minit daripada beliau. Setelah membuat pilihan, aplikasi itu mengumumkan beliau akan dijemput oleh David, menggunakan kereta Acura TSX.

David dan Acura tiba seperti dijadualkan. Kereta yang agak baru ini dihias dengan kemasan kulit lembu. Cheney mula bertanya tentang latar belakang David. David adalah seorang pelajar, dan membayar yuran pengajiannya dengan memandu untuk Uber. Proses menjadi pemandu Uber agak mudah – David pergi ke pejabat Uber, latar belakang dan keretanya diperiksa serta pembukaan akaun Uber.

Tambang terus dicas ke kad kredit. Uber mengambil komisen sebanyak 20 peratus, dan bakinya untuk David. David boleh bekerja bila-bila masa beliau mahu dengan meletakkan status 'Available' pada aplikasi Uber. Kadang kala, pendapatannya mencecah $1,000 (RM4,000) seminggu.

TONTON: Pensyarah Dapat RM2,000 Seminggu Bawa Uber

Dalam perjalanan pulang, Cheney memanggil Diamond Taxi. Seperti dijangka, pemandunya adalah seorang pendatang asing di pertengahan usia. Beliau telah bekerja dari pukul 6 pagi. Seperti pemandu-pemandu lain di bandar itu, kereta teksi itu bukan miliknya. Beliau menyewanya pada kadar $80 (RM320) selama 12 jam sehari. Pemandu lain menyewa kereta itu untuk shif malam pada harga $90 (RM360).

Sebahagian besar pendapatan pemandu akan digunakan untuk membayar lesen teksi. Pemandu teksi itu hampir menghabiskan shif 12 jam beliau, dengan hanya 2 jam tinggal untuk memandu. Cheney bertanya tentang pendapatan kasarnya hari itu. Pemandu itu memeriksa meternya dan menjawab, $109 (RM436).

Pemandu itu terpaksa membayar $80 sehari untuk sewaan lesen, belum ditambah lagi dengan perbelanjaan minyak. Pemandu itu menganggarkan untung bersih beliau pada hari itu adalah sebanyak $20 sehingga $40. Beliau berkata beliau kini mula menambah pendapatan dengan menjadi pemandu Uber dan membuat penghantaran barangan menggunakan teksinya.

"Kenapa tidak?" katanya. "Ianya mendatangkan hasil."

Uber beroperasi di 300 buah bandar di seluruh dunia. Ia telah membina satu perangkap yang besar dan baik, membawa seluruh dunia ke pintu perangkapnya walaupun ramai yang menentang.

Selepas penulisan Chenney didedahkan, namanya dipalit dengan 1001 tohmahan oleh pemegang lesen teksi. Seorang wanita yang mewarisi dua lesen teksi daripada ayahnya, memanggil Chenney "komunis" kerana mensarankan sistem lesen teksi atau taxi plate dimansuhkan. "Ini adalah pasaran bebas," kata wanita itu.

Hakikatnya, sistem taxi plate Toronto bukanlah pasaran bebas. Ia menghadkan pasaran sebenar dengan memberi lesen hanya kepada beberapa individu atau syarikat terpilih. Mereka yang membeli lesen teksi pada harga beratus-ratus ribu dollar pun boleh mendapat pulangan sehingga 12% setiap tahun. Mereka yang mewarisinya pula, pulangannya adalah infiniti.

Di pihak yang lain, pemandu dan penumpang pula menanggung kesedihan akibat sistem yang tidak berkesan ini. Penumpang membayar terlalu mahal untuk menaiki sebuah kereta lama, manakala pemandu pula terperangkap di dalam satu sistem yang memeras majoriti hasil usaha mereka. Ramai yang menyamakan industri teksi Toronto dengan sistem feudal silam yang menekan golongan pertengahan dan bawahan.

Perniagaan teksi Toronto adalah perniagaan yang kejam dan menyedihkan. Berjuta-juta dolar telah masuk ke dalam poket pemegang-pemegang permit yang menggunakannya sebagai mesin pencetak duit. Pemegang permit berperang menentang pembaharuan. Sekarang mereka berperang menentang Uber. Tetapi kali ini, mereka menentang kuasa-kuasa yang mereka tidak boleh kalahkan – sistem yang adil untuk pemandu, keselesaan penumpang, pasaran terbuka dan "perangkap" yang lebih besar dan baik untuk semua.

BACA: SPAD Nasihat Pemandu Teksi Supaya Berhenti Protes Uber, Grabcar Dan Tingkatkan Servis

LIKE dan FOLLOW Vocket di Facebook serta Instagram


Uber Mahu Bawa Anda Ke Udara Menjelang Tahun 2020

Sekiranya anda seorang yang pernah berharap tahun 2020 merupakan tahun dimana pengangkutan awam terdiri daripada kereta terbang, anda mungkin tidak keseorangan. Malah, Uber pada minggu ini telah menandatangani perjanjian bersama NASA untuk menawarkan servis UberAir.

Destinasi pertama yang menjadi pilihan Uber adalah Los Angelas dan bakal diikuti dengan Dallas. Melalui perjanjian yang dibuat, NASA bersama beberapa syarikat lain bakal menggalas tanggungjawab untuk menawarkan kapal terbang elektrik khusus untuk kegunaan para pengguna.

Uber selaku syarikat yang popular dengan aplikasi pengangkutan bakal menjalankan operasi yang sama seperti sebelum ini meliputi pembahagian komisen serta cas harga berpatutan buat para penumpang.

Berdasarkan laporan tahun 2020 dipilih bagi membolehkan Uber bersama NASA mempersiapkan beberapa perkara. Penyediaan kapal terbang elektrik yang mencukupi serta sistem trafik diudara antara yang bakal diusahakan buat kedua-dua syarikat gergasi ini.

Langkah yang dibuat ini juga boleh dikatakan langkah awal Uber sebelum memperkenalkan teknologi terbaru bagi membolehkan penumpang bergerak tanpa perlu berharap kepada juruterbang. Teknologi yang sama diusahakan melalui teknologi swapandu buat kereta.

Adakah UberAir akan tiba di Malaysia? Mungkin terlalu awal untuk meramal memandangkan masih banyak ujian yang perlu dilakukan sebelum dilancarkan secara rasmi. Malah, pihak Uber turut berharap UberAir bakal menjadi salah satu pengangkutan rasmi menjelang Olimpik 2028 yang berlangsung di Los Angelas, California.


Anak Muda Berusia 22 Tahun Ini Jadi Lelaki Melayu Pertama ‘Catwalk’ Di Paris Fashion Week

Untuk berada di satu acara peragaan fesyen dengan jenama-jenama terkenal dunia sudah pastinya menjadi idaman semua model yang berpangkalan di Malaysia.

Kebanyakan acara ini selalu diisi dengan model dengan raut wajah Kaukasia, disebabkan itu ia suatu pengalaman yang mengangumkan apabila seorang anak tempat berjaya berdiri sama tinggi bersama dengan model-model terkenal dunia.

Salah seorang model yang berjaya berjalan di Paris Fashion Week adalah Ridzman Zidaine yang berusia 22 tahun, lapor laman Facebook Rizal Hakimm Punyer.

Menurut hantaran di Facebook tersebut, “Ridzman Zidaine, 22 tahun, 188cm. Model Melayu pertama catwalk di Paris Fashion Week, minggu fesyen paling berprestij di dunia.”

Apa yang menjadikan kerjaya model muda ini lebih menarik ialah dia sebelum ini juga pernah berjalan untuk pelbagai jenama terkenal.

“Apa yang lebih hebat ialah dia catwalk untuk label mewah yang terkenal di dunia seperti Louis Vuitton, Hermès, Zegna (Ermenegildo Zegna) dan Issey Miyaki,”

Selain itu, Ridzman turut pernah memperagakan jenama seperti Wooyoungmi, Casablanca, Alyx dan di Minggu Fesyen London 2022 untuk jenama Robyn Lynch, Herra dan Juoyu Wang.

Pencapaian Ridzman ini telah berjaya menarik pujian daripada rakyat Malaysia. Kebanyakan mereka kagum dengan wajah dan bakat yang dimiliki oleh beliau.

“Muka melayu asli, exotic. Laku keras kat sana. Mereka mencemburui warna kulit orang Asia terutama yang sowo matang,” kata salah seorang pengguna maya.

“Muka dan kulit dia persis red indian. Symmetrical lagi. Full lips. memang born to be model. Alhamdulillah rezeki dia,” kata pengguna maya yang lain.

Berbekalkan duit US$300, orang Kuala Krai ini berjaya menjadi pereka fesyen terkenal dunia. Rujuk pautan di bawah untuk membaca.

Berbekalkan Duit US$300, Orang Kuala Krai Ini Berjaya Menjadi Pereka Fesyen Terkenal Dunia

Pengasas Off-White™ Didakwa ‘Curi’ Idea Pereka Fesyen Independent

Koleksi AirAsia Foundation ‘GOOD/jahat’ Curi Tumpuan Di Kuala Lumpur Fashion Week 2019


UberEats Kini Diganti Dengan GrabFood

Bukan sahaja aplikasi e-hailing Uber yang tersingkir dari pasaran Malaysia kini aplikasi tempahan makanan dalam talian, UberEats juga digantikan dengan GrabFood.

Pengumuman penamatan perkhidmatan ini telah dikemukakan ketika pengambil-alihan Uber oleh Grab Mac lepas. Bermula hari ini jika anda log masuk ke UberEats anda akan menerima notifikasi yang meminta anda untuk memesan makanan melalui GrabFood.

Namun begitu, review pengguna di Google Play menunjukkan ralat pada aplikasi GrabFood. Antara aduan yang dikemukakan ialah kelewatan lebih sejam untuk pesanan yang dibuat dan juga proses pembayaran yang ralat.

Bagi mengatasi masalah ini, pengguna boleh mencuba perkhidmatan pesanan makanan dalam talian yang lain seperti Foodpanda atau LAUK.


Meronda Sekitar Bali Kini Lebih Mudah Dengan UberTrip

Jika anda sering mengikuti The Vocket, pastinya anda mengetahui kami sangat teruja untuk berkongsi kepada anda dua syarikat yang sering hadir dengan inovasi terbaru buat pelanggan iaitu Tesla dan Uber.

Terbaru, Uber telah melancarkan fungsi khas khususnya buat para pelancong mahu ke Bali. Popular dengan pulau yang cantik serta sering dilawati para pelancong yang lebih mesra dengan Uber, syarikat ini telah melancarkan UberTrip. Servis ini merupakan servis pertama di dunia dan Bali dipilih sebagai bandar yang pertama hadir dengan fungsi ini.

UberTrip merupakan sebuah fungsi khas dimana anda boleh menggunakan servis Uber yang sama sehingga 5 jam. Lebih menarik, anda juga boleh berhenti ke destinasi yang anda mahukan secara fleksibel dan para pemandu bakal menunggu anda.

Dari segi kos, Uber akan mengecas pengguna sebanyak $22.30 (~RM100) untuk 5 jam perjalanan dan $0.07 (~RM0.31) untuk setiap pertambahan minit selepas 5 jam.

Buat anda yang pernah ke Bali, adakah berbaloi dengan masa dan kos yang ditawarkan daripada Uber? Kongsikan pendapat anda di ruangan komen.


Ucap Salam Ramadan, Peminat Teruja Lihat Spongebob Dan Patrick Berbaju Melayu

Agak jarang untuk melihat watak kartun kegemaran ramai, Spongebob Squarepants berpakaian selain daripada uniform kerja Krusty Krab. Begitu juga Patrick yang lebih selesa untuk berseluar pendek tanpa baju.

Namun, semalam Spongebob dan Patrick tampil berbeza apabila berpakaian baju Melayu lengkap bersampin untuk ucap salam Ramadan kepada semua peminat siri berkenaan yang beragama Islam.

wishing everyone a Happy Ramadan! pic.twitter.com/iHz1OuYRq7

Perkongsian berkenaan yang sebenarnya simple sahaja telah meletup di Facebook dan Twitter terutamanya untuk penduduk di Malaysia dan Asia Tenggara. Ada yang terharu dengan effort Nickelodeon untuk menyampaikan ucapan dengan menghasilkan persalinan yang tepat buat Spongebob dan Patrick.

Jarang untuk melihat sesuatu produksi luar menekankan aspek kebudayaan yang teliti terutamanya untuk negara Malaysia. Apabila watak kartun ikonik seperti Spongebob yang mengenakannya, pasti menimbulkan keterujaan buat peminat di Malaysia khususnya.

OH MY GOD, BAJU MELAYU, SONGKET AND EVERYTHING

Apa pun, walaupun ucapannya ringkas tetapi sampai ke hati peminat Spongebob di seleruh dunia. Kami jangka baju Melayu warna maroon dan hijau ini akan jadi warna favourite untuk digayakan Hari Raya nanti. Selamat berpuasa semua!

Terbaru, karya One Punch Man dikatakan bakal menjadi siri anime terbaru menerima karya live-action oleh Sony Pictures. Baca lagi pada pautan di bawah.

Sony Pictures Dalam Perancangan Hasilkan Filem ‘Live-Action’ One Punch Man

Pengasas ‘SpongeBob SquarePants’ Stephen Hillenburg Meninggal Dunia

Rumah Spongebob Squarepants Wujud Dan Anda Kini Boleh Menyewanya


Ucap Takziah Pada Stan Lee, DC Comics Ketepikan ‘Persengketaan’

Semenjak pagi tadi peminat karya Marvel di seluruh dunia dikejutkan dengan pemergian pelukis lagenda watak Marvel, Stan Lee pada usia 95 tahun.

Bukan sahaja peminat dan beberapa barisan pelakon turut tampil mengucapkan takziah malah pesaing terdekat DC Comics juga nampaknya melupakan seketika ‘persengketaan’ dengan Marvel apabila pihak tersebut mengucapkan takziah atas pemergian Stan Lee.

He changed the way we look at heroes, and modern comics will always bear his indelible mark. His infectious enthusiasm reminded us why we all fell in love with these stories in the first place. Excelsior, Stan.

Umum mengetahui mengenai perseteruan di antara dua syarikat besar tersebut mengenai kehebatan superhero masing-masing tetapi ternyata hubungan mendiang Stan Lee dengan pihak DC Comics berada dalam keadaan yang amat baik. Buktinya mendiang sempat membuat cameo di dalam salah satu karya DC iaitu Teen Titans Go! To the Movies baru-baru ini.

"And now, until we meet again, may the blessings of Asgard be showered upon you!" – Stan Lee, Balder the Brave

Thank you for sharing your genius and your heart with the world, Stan. pic.twitter.com/uMjipTmyY6

— Geoff Johns (@geoffjohns) November 12, 2018

Atas dasar hormat kedua-dua syarikat besar ini melupakan ‘persengketaan’ dan bersama-sama menangisi pemergian mendiang Stan Lee.

Baca lagi: Lihat Semua Penampilan Khas Stan Lee Dalam Marvel Universe


Ucapan Hari Jadi Buat Isteri Dan Kenapa Beliau Adalah ‘Supermom’ Di Mata Saya

“Ada MASA ke? Nak uruskan rumahtangga, anak-anak, kerja pejabat, siap buat bisnes part time pulak tu lagi?”

Soalan paling popular yang selalu isteri saya terima dari kawan-kawan, rakan pejabat, keluarga, malah dari regular customer yang sebelum ini menganggap isteri saya seorang surirumah sepenuh masa.

Biasanya apa yang isteri saya buat bila terima soalan macam tu cuma senyum. Saya tahu agak susah untuk dia menjawab soalan tu dalam satu perbualan kasual. Panjang pulak ceritanya nanti.

Mungkin dulu, kita selalu dengar cerita ibu-ibu dengan ramai anak, membesarkan semua anaknya dengan hasil bisnes kecil-kecilan, menjual nasi lemak dan sebagainya. Tapi di zaman ibu bapa gen-y ni semakin jarang kita dengar kisah-kisah sebegini.

Biarlah cerita ini mengambarkan kepada semua bagaimana hebatnya isteri saya, sekurang-sekurangnya di mata saya, dan InsyaAllah di mata anak-anak saya nanti.

Ini kisah Mashitah Yashah, si SuperMom. Semoga memberi inspirasi.

Seorang Design Engineer pada siangnya, Ibu kepada dua cahaya mata, si kakak Mayesa Zulaikha, 2 tahun 5 bulan, si adik Madiha Zulaikha, 1 tahun 3 bulan, founder kepada Mushybites Cheesetart homebakery pada malamnya serta pada hujung minggu.

Kami hanya tinggal berempat, tanpa pembantu. On paper memang nampak sukar. Hakikatnya memang sangat sukar :)

Tapi mungkin kerana senyuman dan lagaknya yang ‘cool’, tak pandai merungut dan sentiasa positif, membuatkan segalanya nampak macam mudah dan ‘effortless’, maka ramai kawan dan saudara-mara menggelarnya SuperMom.

Mengenalnya sejak zaman universiti lagi, saya dah tahu wanita ini memang kuat. Sifat kental yang diwarisi dari ibunya menjadikan dia tulang belakang keluarganya walaupun umurnya masih muda. Alhamdulillah, 5 tahun selepas perkenalan, dia menjadi tulang belakang keluarga kami pula, selain menjadi tulang rusuk saya cia cia cia. Eh.

Membesarkan dua anak kecil dan agak rapat umurnya bukan satu perkara yang mudah. Kalau seorang pun rumah dah macam kapal pecah. Dua orang macam dilanda tsunami.

SuperMom ini bukan saja kental, malah sikap ‘tak reti duduk diam’, dicampur pula dengan hobi memasak & baking. Selepas berkahwin, saya dan anak-anak menjadi mangsa digemukkan secara rela, dek kerana disuapkan dengan makanan & dessert yang awesome tak kira masa. Bila suami dan anak-anak dah gemuk, rakan ofis pulak dijadikan mangsa.

Idea homebakery datang pada suatu hari bila makin lama makin ramai pulak rakan-rakan pejabat yang submit order biarpun kami tak berniat nak menjual. Disitu titik mula bermulanya karier kedua SuperMom ini. Lagipun kami memang ada cita-cita nak besarkan anak-anak dalam suasana bisnes.

Pelbagai cabaran dihadapi bila adakalanya masa dan tenaga tak mengizinkan. Bila sibuk di ofis, ada large order keesokkan harinya, balik rumah anak-anak pulak clingy nak melekat jer. Tapi Alhamdulillah urusan kami selalu dipermudahkan olehNya, mungkin kerana ikhlasnya SuperMom ini menyiapkan order, biarpun letih mental dan fizikal, mungkin kerana ikhlasnya dia dalam membantu suami dan keluarga.

Saya sering doakan segala kekuatan isteri saya akan diwarisi oleh dua puteri kami. Mayesa dan Madiha kena jadi kuat dan power tau, macam Ibu. Tak putus asa, rajin, jujur, sentiasa cool dan positif. Jadi SuperMom macam Ibu.

Hari ini, 25 July 2016, harijadi SuperMom ini yang ke 27. Terima kasih atas segalanya.

From your
Bestest friend,
Life partner,
Parenting partner,
Business partner,
Xoul Zulhilmi Ariff


Ucapan Kemenangan Buat Netizen Kurang Senang, Cliff Umar Minta Maaf

Baru sahaja dinobatkan sebagai juara Gegar Vaganza musim ke-7 (GV7), namun Cliff Umar atau nama sebenarnya Abdullah Umar Joseph Abdullah difahamkan telah menjadi bualan netizen sejak malam semalam.

Ia dipercayai susulan ucapan kemenangannya yang diberikannya sejurus memenangi pertandingan berkenaan di mana beliau difahamkan kurang selesa dengan pemakaian pelitup muka ketika itu.

Menyedari kesilapan yang dibuat pada semalam, Cliff Umar akhirnya memberikan penjelasan dan meminta maaf secara terbuka mengenai perkara berkenaan seperti dilaporkan beberapa media utama hari ini.

“Saya minta maaf jika ada yang tersinggung, Bukan maksud saya untuk memperlekehkan atau tidak bersetuju dengan SOP seperti yang didakwa sesetengah pihak,” katanya seperti dilaporkan Astro Gempak.

Menurut Berita Harian, Cliff menjelaskan dia sebenarnya mempunyai maksud lain dan langsung tidak berniat untuk mengguris perasaan sesiapa pun dengan apa yang diucapkannya ketika itu.

“Apa yang saya maksudkan dengan merimaskan apabila bercakap dengan memakai pelitup muka, permukaannya jadi berkuap dan ia menyukarkan saya memberikan ucapan kemenangan,” jelasnya seperti dipetik Berita Harian.

Menjelaskan lanjut mengenai keterlanjurannya itu, Cliff juga memberitahu ia juga berlaku kerana beliau terlalu teruja ketika itu.

Tidak menyangka namanya akan diumumkan sebagai pemenang pada malam semalam sekaligus membuatkan beliau ‘terkejut dan terkeluarlah kenyataan yang tidak sepatutnya saya (Cliff) ucapkan’.

Terdahulu, Cliff yang mempersembahkan lagu Nakal, Inilah dan duet Do Anything For Love diumumkan sebagai juara program realiti berkenaan pada malam semalam.

Beliau berjaya mengenepikan enam lagi peserta lain dan membawa pulang wang tunai RM100,000, pakej penginapan serta trofi.

Baca juga perkongsian semasa hiburan dalam dan luar negara yang pernah kami kongsikan sebelum ini melalui pautan di bawah.

Pelakon Korea, Chae Song Ah Buka Restoran Dan Menetap Di Johor

Ditegur Sering ‘Kacau’ Slot Mega Movie, Hos Nightline Beri Respons Melucukan Kepada Netizen

Isa Isarb Muncul Sebagai YouTuber Paling Popular Di Malaysia Sepanjang 2020


Ucapan Presiden Morsi Apabila Dijatuhkan Hukuman Mati

Mahkamah Mesir menjatuhkan hukuman mati terhadap bekas presiden, Mohammed Morsi selepas didapati bersalah melarikan diri dari penjara Wadi al-Natrun dan membunuh anggota keselamatan ketika kebangkitan revolusi rakyat pada 2011.

Selain beliau, seramai 105 ahli Ikhwanul Muslimin lagi turut dijatuhi hukuman mati atas kesalahan sama.

Ini adalah ucapan beliau selepas dijatuhkan hukuman:

Menurut seorang pengguna Youtube bernama Rifa’i Al Haq:

Malam ini saya cuba mengambil peluang mendengar dan meneliti ucapan Dr Mursi di mahkamah. Ucapan yang menyebabkan dada menjadi sebak, bulu roma meremang dan sepatutnya para hakim gerun dan insaf jika di hati mereka masih ada secebis iman.

Ketika diberi peluang bercakap di dalam mahkamah, Presiden Mursi sedikitpun tidak merayu agar diringankan hukuman yg dijatuhkan. Bahkan beliau memberi satu ucapan kegembiraan dengan janji Allah terhadap pejuang-pejuang Islam.

Antara lain, beliau memetik ayat 171 hingga 175 surah Ali Imran yang bermaksud:

171 – Mereka bergembira dengan balasan nikmat dari Allah dan limpah kurniaNya; dan (ingatlah), bahawa Allah tidak menghilangkan pahala orang-orang yang beriman.

172 – Iaitu orang-orang yang menjunjung perintah Allah dan RasulNya (supaya keluar menentang musuh yang menceroboh), sesudah mereka mendapat luka (tercedera di medan perang Uhud). Untuk orang-orang yang telah berbuat baik di antara mereka dan yang bertaqwa, ada balasan yang amat besar.

173 – Mereka juga ialah yang diberitahu oleh orang-orang (pembawa berita) kepada mereka: “Bahawa kaum (kafir musyrik) telah mengumpulkan tentera untuk memerangi kamu, oleh itu hendaklah kamu gerun kepadanya”. Maka berita itu makin menambahkan iman mereka lalu berkata: “Cukuplah untuk (menolong) kami, dan Ia sebaik-baik pengurus (yang terserah kepadaNya segala urusan kami)”.

174 – Setelah (pergi mengejar musuh), mereka kembali dengan mendapat nikmat dan limpah kurnia dari Allah, mereka tidak disentuh oleh sesuatu bencana pun, serta mereka pula menurut keredaan Allah. Dan ingatlah, Allah mempunyai limpah kurnia yang amat besar.

175 – Sesungguhnya (pembawa berita) yang demikian itu ialah syaitan yang (bertujuan) menakut-nakutkan (kamu terhadap) pengikut-pengikutnya (kaum kafir musyrik). Oleh itu, janganlah kamu takut kepada mereka, tetapi takutlah kepadaKu (jangan cuaikan perintahKu), jika betul kamu orang-orang yang beriman.

“Inilah seruan Allah kepada kita semua, supaya kita tidak takut melainkan kepada Allah sahaja. Supaya kita tidak berpaling ke belakang. Dan supaya kita sentiasa berpegang teguh dengan agama Allah serta berkata dan kita ulang-ulangkan firman Allah: [Cukuplah ALLAH buat kami, Dialah sebaik-baik wakil].”

“Ini sudah cukup untuk kita. Allahlah yang mencukupkan (pertolonganNya) untuk kita. Allah sangat suka apabila melihat kepada hambaNya, mereka ketika itu sedang menyeru kepada agama Allah, beramal dengan sunnah (nabi)Nya, berpegang teguh dengan agama dan taliNya. Firman Allah: [Dan berpegang teguhlah kamu dengan tali Allah semuanya dan janganlah memisahkan diri (dari tali Allah)…]”

“Kami datang dengan membawa misi damai ke dunia ini. Kami tidak mahu peperangan dan permusuhan. Sesungguhnya kami hanya mahukan kebaikan untuk sekalian manusia….”

Semoga diberi segala kebaikan kepada Presiden Morsi dan penyokong-penyokongnya.

BACA: 20 Dosa Presiden Turki Recep Tayyip Erdogan Yang Dibenci Oleh Musuhnya

BACA Lagi: 6 Foto Menarik Dari Puncak Piramid Hasil Pendakian Haram Sekumpulan Anak Muda

LIKE dan FOLLOW Vocket di Facebook serta Instagram


Ucapan ‘Terima Kasih’ Abang Ambulans Kepada Pemandu Triton Buat Orang Ramai Tersentuh

Sejak kewujudan aplikasi TikTok, ramai orang berkongsi video-video yang terakam semasa melakukan tugasan sebagai satu kenangan atau pengajaran kepada orang ramai.

Jika sebelum ini ramai pemandu ambulans terpaksa berhadapan dengan pemandu lain yang tidak beretika dengan menghimpit rapat dari belakang atau menghalang laluan di hadapan, lain pula pengalaman seorang abang ambulans pada kali ini.

Baru-baru ini ada seorang pemandu ambulans telah berkongsi rakaman video sebuah pacuan empat roda Mitsubishi Triton telah membantu ambulans ‘membuka jalan’ bagi memudahkan ambulans ini menuju ke lokasi dengan lebih lancar dan cepat.

Balas kepada @leshbish baiklah saya tunaikan lah permintaan sbb ramai yg nak dengar video tanpa lagu…

Perkongsian video tersebut telah mendapat lebih 150,000 tontonan dan 500 komen daripada orang ramai. Mereka menyatakan sangat berbangga dengan tindakan pemandu Triton tersebut.

Pada masa sama juga, orang ramai berasa terharu apabila pemandu ambulans mengucapkan terima kasih kepada pemandu Triton kerana memudahkan perjalanannya.

Ada juga diantara mereka yang baru tahu bahawa selain mempunyai siren pada sebuah van ambulans, ia turut dilengkapi dengan pembesar suara untuk membuat pengumuman.

Terima kasih diucapkan kepada pemandu Triton tersebut kerana membantu melancarkan perjalanan abang ambulans ini supaya dapat sampai ke destinasi dengan lebih cepat.

Semoga perkongsian video oleh abang ambulans ini dapat beri kesedaran kepada orang ramai betapa pentingnya sifat bertimbang rasa untuk memberikan laluan semasa mereka di dalam situasi kecemasan.

Sementara itu, baca lagi artikel-artikel yang menjadi pilihan pembaca The Vocket sepanjang minggu ini.

‘Rider’ Foodpanda Sekali Lagi Muncul Hero, Kali Ini Bantu Polis Tangkap Perompak

Gara-Gara Lori Mahu Elak Sekatan Polis, Jambatan ‘Laluan Tikus’ Runtuh

Klip ‘Jatuh Bot’ Jadi Parodi Mat Salleh, Wartawan TV3 Kongsi Kisah Abang Aziz Kepada Netizen


Udang Ini Disediakan Dalam Masa Satu Saat. Macam Ini Baru Betul “Fast Food”

Ini adalah video random yang kami jumpa di Youtube.

Walaupun tiada subtitle, kami masih mampu tergelak dan kagum dengan cara udang goreng itu disediakan.

Nasib baik ada slow-motion, kalau tidak, tak nampak pun apa yang jadi. Cepat sangat!


UEFA Euro 2020 – ‘Football Is Coming Home’ Atau ‘Coming To Rome’?

Temasya UEFA Euro 2020 telah memasuki peringkat akhir dan dua pasukan iaitu Itali dan England bakal berentap bagi merebut kejuaraan edisi kali ini.

Adakah Football Is Coming Home atau Coming To Rome? Mampukah dua pemain tumpuan yang dipilih menyinar bersama pasukan masing-masing? Berikut adalah ramalan kami mengenai pasukan mana yang bakal memenangi UEFA Euro 2020.


Ini Cara Bagaimana Anak Muda Di Malaysia Boleh Mengubah Dunia

Pada hari ini, majoriti anak muda di Malaysia semakin pintar dalam membuat keputusan. Majoritinya berfikiran positif dan terbuka, terutama apabila melibatkan isu-isu kemanusian. Satu pencapaian yang cukup membanggakan.

Contohnya seperti isu penindasan yang berlaku kepada penganut agama Islam di Rohingya, atau kezaliman yang sedang melanda penduduk Syria. Tidak dinafikan, ramai anak muda di Malaysia pada hari ini cuba menyumbang sesuatu kepada masyarakat dunia tetapi tidak tahu platform manakah yang paling sesuai untuk mereka.

Jika anda mempunyai hasrat yang sama, ini peluang anda menabur bakti kepada masyarakat di dunia. Kementerian Belia dan Sukan baru-baru ini telah melancarkan satu program sukarelawan yang dipanggil MyCorps. Menerusi program ini, MyCoprs membuka peluang kepada 45 anak muda untuk berbakti dalam misi terbaharunya ke Timur Tengah.

Menurut Menteri Belia dan Sukan, Khairy Jamaluddin berkata, program ini bukan sahaja melatih mereka untuk menjadi sukarelawan, tetapi menjadi pemimpin sukarelawan.

“Semestinya menerusi program ini, persepsi anak muda ini akan berubah terutamanya cara mereka melihat Malaysia dalam pandangan dunia.

“Saya selalu menekankan kepada peserta MyCorps bahawa tugas mereka bukan setakat ketika misi semata-mata, tetapi ia perlu dibawa ke mana sahaja mereka pergi dalam mengubah masyarakat sekeliling secara positif,” katanya dalam satu sidang media selepas Sesi Meet & Greet bersama peserta MyCorps.

Beliau turut menjelaskan, program MyCorps ini dibuat di luar negara sebagai pendedahan kepada belia agar lebih bersedia dengan persekitaran antarabangsa dan mempunyai pandangan jauh untuk menyumbang kepada pembangunan bangsa dan negara.

Misi MyCorps ke Timur Tengah akan bermula pada 5 Disember ini di mana peserta akan mula berlepas mengikut kumpulan masing-masing ke negara yang mempunyai kepadatan pelarian Syria paling tinggi iaitu Turki, Jordan dan Lubnan bermula 1 Disember ini.

Untuk anda yang berminat, bolehlah dapatkan lebih banyak info berkenaan misi MyCorps dengan melayari www.mycorps.my. Satu usaha yang baik dalam mendidik masyarakat Malaysia disamping memacu budaya positif ke hadapan.


UEFA Tunda Semua Perlawanan Liga Juara-Juara Dan Liga Europa Disebabkan COVID-19

Pengurus Arsenal Mikel Arteta telah diuji positif wabak COVID-19 awal pagi tadi, menurut kenyataan di laman web rasmi kelab itu. Manakala beberapa hari lalu, Rugani, 25 tahun, pemain Juventus turut disahkan mengidap wabak sama yang berasal dari Wuhan, China.

Sebelum ini beberapa perlawanan Liga Europa dan Liga Juara-Juara telah dimainkan di hadapan stadium kosong setelah pihak UEFA mengambil langkah berjaga-jaga selepas Itali, Perancis dan beberapa lagi negara Eropah diserang teruk dengan COVID-19.

Terbaharu, dalam satu kenyataan yang dibuat oleh pihak UEFA, mereka telah mengesahkan bahawa segala perlawanan minggu depan melibatkan aksi Liga Juara-Juara dan Liga Europa bakal ditangguhkan.

In the light of developments due to the spread of COVID-19 in Europe and related decisions made by different governments, all UEFA club competitions matches scheduled next week are postponed. #UCL and #UEL quarter-final draws have also been postponed.

“Ini termasuk baki perlawanan Liga Juara-Juara, Pusingan 16 bagi perlawanan kedua yang dijadualkan pada 17 dan 18 Mac 2020 ; Liga Europa, Pusingan 16 bagi perlawanan kedua yang dijadualkan pada 19 Mac 2020.” Kata kenyataan tersebut.

UEFA juga akan memberi maklum balas dalam masa terdekat bila perlawanan ini akan bersambung kembali. Kesan daripada penangguhan ini juga menyaksikan perlawanan suku akhir Liga Juara-Juara dan Liga Europa yang dijadualkan berlangsung pada 20 Mac turut ditangguhkan.

UEFA dilaporkan telah memanggil 55 wakil anggotanya, bersama-sama dengan lembaga Persatuan Kelab Eropah dan Liga Eropah dan wakil FIFPro bagi membincangkan situasi semasa melibatkan jadual bola sepak dan wabak ini.

Beberapa hari lalu, Organisasi Kesihatan Dunia (WHO) telah mengklasifikasikan wabak ini sebagai pandemik selepas lebih 100,000 orang dikesan positif wabak ini di seluruh dunia.

Untuk bacaan lanjut mengenai COVID-19, sila klik pautan di bawah.

China Tuduh Amerika Syarikat Punca Tersebarnya COVID-19 Di Wuhan

‘Rahsia’ Makanan Berusia 1,000 Tahun Lalu Kembali Popular Gara-Gara COVID-19

Indonesia Tidak Tahu Punca Kematian Pesakit Disebabkan COVID-19 Atau Penyakit Lain


UFC Sah Dijual Pada Harga USD4 Billion

Hanya beberapa jam selepas UFC 200 yang berlangsung hujung minggu lalu, Ultimate Fighting Championship (UFC) telah dijual dengan harga USD 4 billion menjadikannya jualan paling mahal di dunia untuk sesebuah franchise sukan. UFC kini berpindah hak milik kepada syarikat WME-IMG.

Spokesperson untuk UFC, Dana White menyatakan pengambilalihan UFC kepada syarikat baharu itu nanti tidak akan menjejaskan UFC dan peminat sukan itu tidak perlu risau. “Sukan ini akan pergi ke level yang lebih baik,” kata Dana.

WME-IMG co-CEO, Ari Emanuel dan Patrick Whitesell berkata mereka sangat teruja dengan pembelian franchise UFC berkenaan. “Saban tahun sukan ini menarik lebih ramai atlet. Ianya sangat menyeronokkan apabila melihat sesebuah organisasi itu berkembang dengan baik dalam sedekad yang lalu di bawah kendalian adik-beradik Fertitta, Dana White dan pasukan di belakang mereka. Kami akan terus komited untuk membawa sukan ini menjadi lebih besar dan mendapat kejayaan di peringkat global pula,” tambah Ari.

Lorenzo dan Frank Fertitta yang mempunyai 80% saham dalam UFC (Dana White pula mempunyai 9% saham syarikat) mengambil alih organisasi UFC pada tahun 2000 dengan harga USD2 juta dan mereka jual UFC pada tahun 2016 dengan USD4 billion. Tawaran yang dibuat adalah satu tawaran yang tidak dapat mereka tolak. Dana White akan kekal bersama UFC dan diberi peratusan baru manakala adik-beradik Fertitta akan mengundur diri dari UFC untuk memberi laluan kepada syarikat WME-IMG untuk membawa direction baru kepada UFC.

“Kami gembira kerana tuan baharu untuk UFC ini berkongsi visi dan passion yang sama dengan kami untuk memantapkan lagi persada UFC ini,” Fertitta dalam satu kenyataan. Dengan atlet hebat seperti Conor McGregor, Ronda Rousey, Brock Lesnar, Jose Aldo dan ramai lagi bertanding dalam UFC, sukan UFC ini dalam momentum untuk terus berjaya di masa akan datang. Disebabkan itu WME-IMG sedia melabur dengan jumlah yang besar dalam sukan ini. Seronok Lorenzo dan Frank kerana mereka kini sudah menjadi billionaire hasil daripada bisnes UFC yang mereka kembangkan ini.


Ugut Sebar Gambar Lucah Bekas Kekasih, Ikon Permotoran Ditahan Polis

Semalam seorang lelaki yang juga ikon permotoran ditahan polis kerana disyaki mengugut menyebarkan gambar lucah bekas kekasihnya, lapor Berita Harian.

Timbalan Ketua Polis Daerah Gombak, Superintendan Noor Ariffin Mohamad Nasir, ketika mengesahkan tangkapan itu, berkata suspek ditahan untuk siasatan selepas selepas polis menerima laporan dibuat mangsa.

Beliau berkata, suspek direman empat hari bermula hari ini hingga 13 Disember ini bagi membantu siasatan.

“Kes disiasat mengikut Seksyen 506 Kanun Keseksaan,” kata Superintendan Noor Ariffin lagi.


UiTM Akan Jalankan Siasatan Mengenai Isu Pembocoran Maklumat

Minggu lepas kecoh dibicarakan mengenai kebocoran maklumat peribadi lebih sejuta pelajar dan alumni Universiti Teknologi MARA (UiTM) di atas talian. Berikutan dengan insiden tersebut, pihak universiti melalui kenyataan media oleh Naib Canselor menyatakan pihak pengurusan sedang menjalankan siasatan dalaman dengan kadar segera untuk memastikan tiada salah laku pihak dalaman pengurusan.

Kebocoran data peribadi yang melibatkan pelajar dari kampus induk dan juga kampus cawangan di seluruh negara dari tahun 2000 hingga 2018. Pihak pengurusan universiti memandang serius perkara ini buktinya, UiTM mempunyai satu Dasar Keselamatan ICT yang komprehensif dan menyeluruh merangkumi komponen kerahsiaan data rasmi dari data carian tanpa kuasa yang sah.

Naib Canselor UiTM Prof. Emeritus Datuk Dr. Hassan Said berkata sekiranya kebocoran maklumat ini melibatkan tindakan pihak dalaman, pihak universiti akan mengambil tindakan undang-undang terhadap pihak tersebut.


UiTM Berjaya Jalin Kerjasama Dengan Al-Jazeera

Kejayaan alumni Fakulti Komunikasi dan Pengajian Media Universiti Teknologi MARA (UiTM) sememangnya amat membanggakan dalam industri masa kini. Untuk meningkatkan lagi prestasi graduan, UiTM kini mencipta sejarah dengan menjalin kerjasama dengan rangkaian media antarabangsa, Al-Jazeeera.

Kerjasama ini merupakan yang pertama seumpamanya dalam universiti awam Malaysia. Nota kerjasama telah ditandatangani oleh Naib Canselor UiTM, Prof Dr Mohd Azraai Kassim dan Pemangku Pengurus Besar Al Jazeera Media Network, Dr Mostefa Souag di Doha, Qatar minggu lalu.

Satu kenyataan menyebut kerjasama ini adalah untuk mengukuhkan lagi pengajian kewartawanan, komunikasi dan media antara dua belah pihak. Menurut kenyataan dekan Fakulti Komunikasi dan Pengajian Media UiTM, Prof. Dr. Azizul Halim Yahya melalui page UiTM MassComm, kerjasama ini adalah hasil dari lawatan dan usaha dari YB Menteri Pendidikan Dr Maszlee Malik sendiri.

Turut berangkat ke Doha bersama dekan fakulti ialah Timbalan Naib Canselor Hal Ehwal Akademik dan Antarabangsa Profesor Ts. Dr Mohamad Kamal Harun, Pengarah Pusat Pengajian Perangsaraf Media dan Informasi (CMIWS), Prof Madya Datuk Dr Ismail Sualman dan Timbalan Dekan Fakulti Komunikasi dan Pengajian Media, Dr Massila Hamzah.


UiTMSAT-1 Berjaya Dilepaskan Dari Stesen Angkasa Antarabangsa

Nano-satelit pertama ciptaan IPTA Malaysia dikenali sebagai UiTMSAT-1 oleh pelajar Universiti Teknologi MARA (UiTM) telah berjaya dilepaskan ke orbit dari Stesen Angkasa Antarabangsa (ISS). Sebelumnya, nano-satelit berkenaan telah dilancarkan ke ISS pada 29 Jun yang lepas.

Nano-satelit berkenaan telah dilepaskan bersama-sama dua lagi nano-satelit dari Bhutan dan Filipina iaitu BHUTAN-1 dan MAYA-1. Nano-satelit ini merupakan hasil produk kerjasama Joint Global Multi-Nation BIRDS-2 dengan Bhutan dan Filipina yang diterajui oleh Kyushu Institute of Technology (KyuTECH), Jepun.

Keiga-tiga nano-satelit berkenaan telah berfungsi dengan baik dan telah menghantar isyarat ke ground station. Tahniah UiTM.


Kerana Berbakat Besar, Lelaki Ini Ditolak Masuk Universiti 6 Kali

Nota Editor: Terima kasih kepada page Hikayat Ujang Budak Minang kerana sudi berkongsi kisah ini di Vocket. Semoga kisah ini menjadi motivasi buat kita untuk terus berusaha tanpa mengira apa rintangan yang mendatang.

BACA: Strip Komik Ini Tunjukkan Kenapa Kita Harus Belajar Bersabar Dan Lewatkan Menghukum

Ujang pernah bercita-cita menyambung pelajaran di IPT terutamanya di Institut Teknologi Mara (ITM). Sebenarnya ia adalah hasil dorongan daripada bekas guru pendidikan seninya, Cikgu Ahmad Rashidi Hassan.

Walaupun sudah berjaya sebagai kartunis dan mempunyai peminat yang ramai, pesanan bekas gurunya tersemat kukuh dalam fikirannya.

Ujang pernah memohon masuk dalam jurusan seni halus. Pemohonan masuk ke ITM dibuka sebanyak dua kali setahun. Setiap kali itu juga Ujang memohon namun ditolak.

Akhirnya selepas permohonan kali keenam, barulah Ujang dipanggil untuk temuduga bertulis.

“Aku akan pastikan kali ini aku berjaya.”

“Semua calon diminta melukis mengikut tajuk yang diberikan. Masa ujian bermula sekarang.”

Selepas sesi penilaian, Ujang berjumpa dengan pensyarah penilai, “Saya boleh diterima encik?”

“Skil kamu tinggi. Bakat kamu besar. Tetapi saya cadangkan kamu belajar di tempat lain.”

“Kamu akan bosan nanti. Di sini kamu akan diajar semula perkara-perkara asas seni dan lukisan. Garisan, bulatan, empat segi. Pendek kata, semua yang asaslah.”

“Tetapi saya sudah banyak kali mohon. Ini kali keenam.”

“Mungkin tempat kamu memang di tempat lain. Maafkan saya.”

Ujang balik dengan perasaan hampa. “Apa punya penilai. Kata aku bagus tetapi ditolak.”

Selepas enam kali memohon dan ditolak, Ujang berhenti berharap. Kesemua surat jawapan daripada ITM diposkan kembali.

“Biar mereka tahu aku protes. Puas hati aku!”

Nota: Adegan yang ditulis adalah imaginasi dan interpretasi penulis berdasarkan tembual bersama Kartunis Ujang.

Vocket: Jadi kawan-kawan, jangan bersedih kalau tidak dapat masuk "U", atau tak dapat benda macam yang kita mahukan. InsyaAllah, kalau kita tak berhenti berdoa dan berusaha, ada benda lebih baik sedang menunggu kita di hujung sana.

BACA: 10 Lokasi Mesti Dilawati Bagi Peminat Anime Di Jepun

LIKE dan FOLLOW Vocket di Facebook serta Instagram


Mampukah Galaxy S6 Dan iPhone 6 Kalis Daripada Ujian Air Mendidih?

Nampaknya ujian drop dan bend dah terlalu mainstream.

Jika anda lihat di Youtube, pelbagai ujian telah dilakukan antaranya drop test, blend tests, gun tests dan scratch test. Kini melalui sebuah video, seorang pengguna Youtube “TechRax”  memperlihatkan ujian ketahanan Galaxy S6 dan iPhone 6 terhadap air mendidih, perlu diingatkan kedua-dua telefon pintar ini tidak menyokong sokongan kalis air.

Jika kita lihat video di bawah, iPhone 6 hanya mengambil masa 10 saat sebelum paparan skrin menjadi hitam dan rosak sepenuhnya. Berbeza dengan Galaxy S6, ia mengambil masa lebih 1 minit sebelum amaran overheat dipaparkan dan beberapa saat lagi sebelum telefon rosak sepenuhnya seperti iPhone 6.

Pengajaran daripada video ini? jangan masak telefon pintar anda dan jangan tiru aksi ini di rumah. Untuk pengetahuan anda iPhone 6 dijual pada harga permulaan RM 2,702 manakala Galaxy S6 pada harga RM 2,599.


Ujian Biskut Ini Membantu Kecemerlangan Akademik Anak Anda

Disebuah makmal pada tahun 1960. Beberapa orang kanak-kanak pra-sekolah dijemput duduk di sebuah meja dan dihidangkan dua keping biskut.

“Anda nampak dua biskut ini,” tanya Mischel, seorang professor dari Stanford, kepada seorang kanak-kanak.

“Anda boleh makan satu sahaja jika anda mahu, tetapi jika anda tunggu sehingga saya kembali, anda boleh makan kedua-duanya. Saya akan pergi selama 15 minit.” Kemudian kanak-kanak tersebut mengangguk.

Apabila Mischel keluar, ada yang menutup sebelah mata sambil menahan diri daripada memakan biskut tersebut. Ada yang terus memakan kedua-duanya dan ada yang menunggu dengan sabar.

Hasil kajian menunjukkan 72% kanak-kanak pra-sekolah akan memakan biskut tersebut. Jumlah peratusan akan berkurang kepada 49% apabila mereka darjah 4 dan 38% apabila mereka darjah 6.

Berjaya ataupun tidak kanak-kanak tersebut menahan diri bergantung kepada kemahiran minda yang disebut sebagai Impulse Control

Impulse control adalah kemahiran minda yang membantu kanak-kanak untuk berfikir sebelum bertindak. Impulse Control juga disebut sebagai kemampuan mengawal diri.

Kanak-kanak yang berjaya dalam ujian biskut tersebut adalah mereka yang mampu menapis segala gangguan negatif dan fokus kepada arahan yang diberikan.

Impulse Control Membantu Kecemerlangan Akademik

Menurut penyelidik Sains Neuro, Sandra Aomodt dan Sam Wang, Impulse Control adalah dua kali lebih penting daripada kepandaian. Kanak-kanak yang mahir menggunakan Impulse Control mempunyai keupayaan untuk berfikir lebih baik sebelum menyelesaikan sesuatu soalan.

Mereka juga mempunyai keupayaan lebih baik dalam berfikir secara kritis ketika menyelesaikan sesuatu masalah. Di dalam kecemerlangan akademik, kemahiran minda ini menjadi tanda aras yang lebih penting berbanding ujian IQ.

Dr. Russell Barkley, seorang penyelidik ADHD, juga mengesahkan kanak-kanak yang mahir Impulse Control lebih fokus ketika belajar kerana kemampuan mereka mengawal diri daripada stimulasi tidak penting dalam persekitaran.

Selain itu, mereka juga akan lebih mudah beratur, menunggu giliran ketika bermain dan mudah mendengar kata. Walaupun tanpa pengawasan ibubapa atau orang dewasa, mereka mampu mengawal tingkah laku dan larangan yang diberikan.

Ibubapa akan kecewa dengan anak yang mempunyai masalah Impulse Control. Mereka mengharapkan anak mereka berkelakuan baik sama seperti rakan sebaya yang lain. Setiap kanak-kanak mempunyai tahap Impulse Control yang berbeza.

Ada yang lebih baik daripada yang lain. Berleter, ugut, menghukum dan memarahi bukanlah langkah yang efektif membuatkan mereka mendengar kata. Mereka mungkin berpura-pura baik didepan anda kerana takut dimarahi.

Elakkan daripada memalukan dan menyalahkan mereka. Pastikan apa yang anda jangkakan selaras dengan umur mereka. Impulse Control berkembang dalam diri kanak-kanak pada kadar yang berlainan.

Semua bayi yang lahir tidak memiliki keupayaan ini. Ia adalah kemahiran yang dikuasai melalui stimulasi samaada secara sengaja ataupun tidak ketika kanak-kanak membesar. Sebagai ibubapa anda dapat membantu anak anda dengan melakukan beberapa perkara ini:

1. Ajar mereka tentang perasaan
Terangkan kepada mereka perbezaan antara perasaan dan perangai. Apabila marah tidak semestinya mereka perlu menjerit. Kanak-kanak yang memahami tentang perkara ini membantu mereka mampu mengawal diri dan mengasah kemahiran Impulse Control.

2. Ajar mereka mendengar
Kadang-kala kanak-kanak bertindak melulu kerana mereka tidak mendengar dengan baik. Seringkali apa yang anda perkatakan tidak akan dipatuhi. Apabila anda menerangkan sesuatu, minta mereka ulangi arahan yang diberikan supaya ia akan kelihatan lebih jelas.

3. Berlatih untuk tangguhkan kepuasan
Kanak-kanak akan terus meminta sesuai yang dingini. Jangan terus tunaikan perkara tersebut. Tangguhkan dahulu dan tunggu sehingga waktu yang sesuai untuk ditunaikan. Ini memberikan ruang kepada kanak-kanak tersebut untuk berlatih menangguhkan kepuasan.

4. Galakkan aktiviti fizikal
Kanak-kanak yang aktif bersukan lebih mahir dalam Impulse Control. Sukan banyak menggunakan gerak hati, fokus, ketepatan dan kesabaran. Ia sangat membantu mengasah kemahiran ini dalam diri anak anda.


Ujian COVID-19, Ini Cara Buat Aduan Andai Anda Dicaj Melebihi Harga Siling

Sejak kes COVID-19 meningkat mendadak pada bulan lalu, sesetengah pihak mula mengambil inisiatif untuk ‘mewajibkan’ orang ramai mengambil ujian Covid-19 terlebih dahulu sebelum orang ramai boleh meneruskan urusan mereka.

Namun harga untuk satu-satu ujian bukanlah murah, ada yang mencecah sehingga ratusan ringgit. Ia sangat membebankan orang ramai, lebih-lebih lagi sewaktu pelbagai sekatan ekonomi tanpa bantuan sara diri yang mencukupi ketika ini.

Orang ramai sudah mula meluahkan keluhan mereka melalui media sosial sejak awal bulan ini. Rata-rata mereka menyatakan harga terlampau mahal dan ‘tidak mesra rakyat’. Jika harga untuk seorang pun sudah cukup mahal, apatah lagi jika ujian Covid-19 dibuat untuk satu keluarga.

Jenuh jugak lah satu keluarga buat swab test 1.8k tapi medical insurance tak boleh cover,every month duit masuk,kita pun invest lagi.Nasib lah badan.Tu sebab jangan tanya kenapa orang tak nak buat swab test bkn sbb takut financial problem.Harga tak boleh kawal

Settle client admit dapat waive harga swab test. Kalau tak harga swab test tu macam harga yahudi 😂 Dah la yang kena swasb test tu mak and anak, dua orang je dah berapa..

— Nabila 🇵🇸🇲🇾 (@syaabellaa) June 15, 2021

Working in gleneagles Johor so far bagi tp husband wajib buat swab test harga rm350 🥲💸

Pagi tadi kereta bersusun di drive thru swab test. Sekali swab RM250 cuma valid 3 hari untuk masuk Bintulu. Terfikir nak minta BKSS 3.0 supaya dapat RM250 untuk cover balik kos swab test. Kenapa kerajaan tak selaraskan harga swab test kalau sudah jadi SOP? pic.twitter.com/jo5S5p1qwv

Bagi mengelakkan perkara ini berlarutan, Menteri Kesihatan, Datuk Seri Dr Adham Baba telah mengumumkan harga siling untuk ujian Covid-19 telah ditetapkan untuk memastikan harga tersebut berpatutan buat orang ramai.

Beliau menyatakan harga yang ditetapkan telah diwartakan di bawah Ordinan Darurat (Kuasa-Kuasa Penting) 2021 pada 11 Mei untuk dijadikan panduan bagi orang ramai ketika membayar ujian tersebut.

Memetik laporan The Stars, harga siling ujian COVID-19 yang telah ditetapkan oleh pihak kerajaan yang tertakluk di bawah Ordinan Darurat adalah seperti berikut —

“Sekiranya harganya lebih dari yang telah ditetapkan oleh pihak kerajaan, pihak yang bertanggungjawab harus menjelaskan setiap kos tambahan tersebut,” tegas Datuk Seri Dr Adham Baba semasa taklimat mingguan bersama media semalam.

Friend did a test in a klinik in KL (June 2021). Itemized billing shows test cost rm200. pic.twitter.com/zb7TfvgPv1

— Sheikh Imran (@sheikhimran) June 15, 2021

Jika orang ramai mendapati caj yang dikenakan telah melebihi harga siling oleh mana-mana klinik, hospital dan makmal, Menteri Kesihatan meminta orang ramai untuk membuat laporan secara terus kepada Pusat Kesiapsiagaan dan Respons Krisis Kebangsaan (CPRC).

Anda boleh menghubungi mereka untuk membuat laporan melalui beberapa cara seperti berikut:

Di samping itu, orang ramai turut boleh membuat laporan kepada badan-badan agensi lain seperti berikut —

Kementerian Perdagangan Dalam Negeri dan Hal Ehwal Pengguna (KPDNHEP)

Sekiranya anda ada mengetahui ahli keluarga, kawan-kawan atau rakan tempat sekerja yang telah membayar ujian COVID-19 melebihi harga siling yang ditetapkan oleh pihak kerajaan, kongsikan artikel ini supaya mereka mendapat hak yang sepatutnya ketika situasi darurat ini.

Pada bulan lalu, Malaysia telah mencatatkan rekod kes angka COVID-19 tertinggi sejak wabak pandemik melanda negara.

Rekod Tertinggi Sepanjang Pandemik, Malaysia Catat 6,075 Kes COVID-19 Pada Hari Ini

Kes COVID-19 Makin Meningkat, Hospital Sungai Buloh Terpaksa Sediakan Kontena Khas Simpan Jenazah


Anak Muda Ini Cipta Sejarah, Jadi Orang Asli Pertama Dapat Ijazah Kelas Pertama Di London

Seorang mahasiswa Orang Asli, Susherrie Suki berjaya melakar sejarah apabila menjadi Orang Asli pertama dari suku Semai yang berjaya menamatkan pengajian Sarjana Muda Perancangan Bandar dan Hartanah dengan ijazah kelas pertama di Bartlett School of Planning di University College London (UCL), lapor MalaysiaKini.

Menurut Persatuan Mahasiswa Orang Asli (PMOA), Sherrie berasal dari Perak, di mana ibu dan bapanya merupakan Orang Asli suku Semai yang berasal dari Kampung Orang Asli Chinggung, Behrang Ulu di Tanjung Malim, dan Kampung Orang Asli Ulu Geruntum di Gopeng. Beliau kini sudah ditawarkan untuk melanjutkan pelajaran ke peringkat Ijazah Sarjana (Master).

PMOA ingin mengucapkan TAHNIAH kepada salah seorang ahli PMOA iaitu Saudari Susherrie Suki kerana telah berjaya menamatkan pengajian bagi peringkat Ijazah Sarjana Muda Kelas Pertama dari Bartlett School of Planning di University College London (UCL), United Kingdom (UK) dalam… pic.twitter.com/ZYNtRSX09M

— Persatuan Mahasiswa Orang Asli (@MahasiswaOA) September 13, 2022

Untuk rekod, Susherrie telah berjaya mendapat keputusan 10A dalam peperiksaan SPM dan diterima melanjutkan pengajian di Kolej Mara Seremban. Dia juga merupakan pelajar Orang Asli yang menerima biasiswa Mara di Program Pembangunan Bakat Muda susulan keputusan cemerlangnya dalam SPM.

Selain bidang akademik, dia juga aktif dalam kegiatan di dalam dan di luar kampus, termasuk menjadi anggota Royal Town Planning Institute, ketua biro publisiti Bartlett Urban Planning Society dan ketua biro dalam UCL Malaysia Society.


Ujian Ini Buktikan Anak Lebih Rapat Dengan Pembantu Rumah Berbanding Ibu

Satu temuramah telah di jalankan di Singapura antara ibu, pembantu rumah dan anak.

Hasilnya mungkin akan buat seorang ibu sebak dan rasa bersalah.

LIKE dan FOLLOW Vocket di Facebook serta Instagram


Ujian Internet 5G Bakal Dilaksanakan Di Putrajaya Dan Cyberjaya

Setelah beberapa bulan diusahakan, nampaknya ujian internet 5G bakal mula ditawarkan buat para pengguna dimana bandar Putrajaya dan Cyberjaya telah dipilih untuk melakukan ujian awal bermula bulan hadapan.

Kenyataan ini diumumkan oleh Menteri Komunikasi dan Multimedia, YB Gobind Singh Deo dimana penawaran internet 5G pada fasa awal ini bakal ditawarkan buat dua bandar terlebih dahulu selama enam bulan. Sekiranya kerjasama diantara Maxis dan Huawei berjalan lancar, dijangkakan rangkaian ini bakal diperluaskan ke beberapa bandar yang lain.

Penawaran teknologi 5G ini secara tidak langsung bakal memberi pengguna kelajuan yang berganda buat para pengguna melalui penggunaan telefon pintar terbaru yang menyokong rangkaian ini. Selain itu, penawaran internet ini bertepatan dengan kemodenan dunia yang menjurus kepada industri 4.0. Difahamakn implementasi rangkaian 5G bakal ditawarkan secara besar-besaran sekitar tahun 2020.


Lihat Apa Yang Terjadi Apabila Samsung Galaxy S6 Edge Dibaling Ke Lantai

Melalui video yang dikongsikan melalui laman Youku, ia memperlihatkan seorang wanita membaling telefon pintar Samsung Galaxy S6 Edge secara kuat ke arah lantai. Menariknya, tiada kesan retak yang berlaku ke atas skrin telefon beliau.

Untuk pengetahuan anda, S6 Edge menggunakan teknologi kaca Gorilla Glass 4. Video ini mungkin menjawap persoalan ke atas ketahanannya memandangkan S6 Edge menggunakan kaca pada bahagian hadapan dan belakang.


Ujian Yang Saya Lalui Selepas Gagal PhD Dan Hikmah Di Sebalik Segalanya

Gigih juga saya menghabiskan tulis bookmark dan tandatangan buku untuk peminat setia yang sudah membeli buku Mat Cleaner UK. Pengalaman pertama, tapi cukup menarik.

Dari semalam sudah mula menulis bookmark, bimbang jumlahnya yang banyak tak mampu ditulis serentak dalam masa yang singkat.

Lebih kurang jam 11.30 pagi, saya sampai di pejabat Komrad Buku. Tuan editor sudah setia menanti.

Sambil menandatangan, kami berbual-bual tentang projek buku seterusnya. Saya menyatakan pelbagai idea yang harapnya cukup ‘catchy’ dan unik untuk dibukukan.

Sedar tak sedar, sudah pukul 1 tengah hari. Lalu Tuan Editor pun mengajak saya untuk makan bersama-sama.

Kami berdua menikmati Nasi Ayam Hainan dengan cukup berselera. Sambil makan, mulut saya masih belum berhenti bercerita, terutamanya tentang kerjaya sebagai tukang cuci.

“Lepas PhD, Tuan kerja apa?” Tuan Editor bertanyakan soalan cepu emas.

Saya menarik nafas panjang. Selama ini, tidak ramai yang tahu pengalaman hidup saya jatuh bangun mencari nafkah dari tahun 2008 hingga sekarang. Ini peluang saya untuk ‘lepas geram’ dan sampaikan kisah saya.

Sesudah saya gagal dalam viva, saya tidak diberi kata putus untuk pulang atau tidak. Untuk mengelakkan dari makan elaun buta, saya mula berjinak-jinak berniaga.

Saya libatkan diri dalam Google Adsense. Bulan pertama alhamdulillah dapat GBP200. Bolehlah untuk bayar bil.

Saya juga belajar teknik mengambil gambar jenis ‘microstock’. Siap buat studio pasang siap dengan lampu spotlight 2 biji.

Kosnya cuma GBP40, kotak kosong dan kertas A4. Macam-macam gambar yang saya ambil, dari peralatan pejabat, buah-buahan hinggalah rempah ratus di dapur.

Ada kawan di Southampton yang buat duit dengan menjual barang di Ebay. Lalu saya pun cuba menjual lens kamera 50mm jenama Canon sebab saya tahu lens itu sangat digemari ramai dan harganya berpatutan.

Alhamdulillah, sebelum tidur pos stok 10 buah untuk dijual, bangun tidur 7 buah sudah terjual. Senyum saja bungkus lens dan hantar pada pelanggan. Dapat review 5 bintang tak pernah kurang.

Bila pulang ke Malaysia, mulanya saya bercadang untuk bertani, tanam cili fertigasi. Saya ikuti kursus bisnes cili fertigasi di Kuala Selangor.

Berulang kali saya pergi ke rumah seorang kenalan yang mengusahakan perniagaan itu untuk belajar dan kira kos. Namun dek kerana kekurangan wang (perlukan RM20,000 sekurang-kurangnya), saya tangguhkan dulu niat itu.

Azam untuk menjual di Ebay masih tinggi. Lalu saya ikuti kursus borong ke China anjuran Anzac Consultancy. Saya pergi ke China dengan duit simpanan yang ada dengan niat untuk cari lens kamera yang murah di sana.

Sayangnya, yang murah ada di Hong Kong. Kalau nak cari barang OEM atau cetak rompak, itu memang mudah di China. Tapi saya dapat idea lain sewaktu di sana, jual t-shirt labuh.

Selepas ke China, kami mulakan perniagaan Ilham Zayyan Boutique untuk jual busana muslimah. Saya design logo, buat website dan segala benda grafik. Isteri saya pergi ke Bandung untuk ‘survey’ produk dan buat tagging.

Sebelum buat produk sendiri, kami jual produk orang lain dulu. Merasalah masuk TV dan suratkhabar Metro. Akhirnya berjaya buat produk sendiri, dapat buat 3 design kemudian tukang jahit tak tahu nak jahit dan kilang jahitnya bungkus maka habislah idea produk kami.

Bila anak sudah ramai, tak cukup masa untuk usahakan bisnes ini maka ia terhenti begitu saja. Sedih juga.

Sambil jual busana muslimah, saya dan isteri dapat juga tawaran untuk buat kerja terjemahan. Kami terjemah artikel dari bahasa Melayu ke Bahasa Inggeris.

Nampak mudah, tapi memerlukan disiplin yang tinggi dan tenaga otak yang kuat. Memang tak cukup tidur dibuatnya, dan saya banyak kali demam akibat kepenatan.

Saya kemudiannya buat kerja jual peralatan makmal. Saya hubungi kembali kawan-kawan pensyarah di serata Malaysia. Buat muka tebal saja pergi ke universiti lama tempat saya bekerja.

Kadang-kadang ke Pahang, kadang-kadang ke Perak. Biasalah di universiti pakai tender dan sebut harga. Ada masa bidaan kita berjaya, ada masa melopong sajalah tengok orang lain dapat projek.

Bukan setiap bulan ada pembelian. Waktu universiti tak beli barang, memang sakit.

9. Baikpulih skrin LCD / LED dan komputer

Tahun 2011, saya dan keluarga menubuhkan syarikat Myung Inovasi Terkini Sdn Bhd. Aktiviti utamanya ialah membaik pulih skrin LCD/LED TV, monitor komputer dan laptop.

Di awal penubuhan, kami cuma dapat pelanggan yang nak baikpulih skrin laptop saja. Sekeping cuma dibayar RM40. Hasil pendapatan sebulan setakat berapa ribu saja, nak bayar gaji pun tak mampu.

Saya usahakan juga buat R&D hingga boleh tahu bagaimana nak baikpulih TV dan skrin pelbagai model, bukan jenama korea saja. Alhamdulillah, sekarang sudah boleh jalan sendiri tanpa bantuan saya. Lalu, saya ambil keputusan untuk undur diri dari perniagaan ini.

Bermula tahun 2015, saya bertekad untuk melibatkan diri dalam bidang seni khat. Saya ambil pelbagai kelas dan kursus. Akhirnya pada 2016, saya mulakan secara rasmi perniagaan Affzan Art House, dengan produknya hand made khat. Ini memang minat saya sejak kecil, cuma kini baru boleh direalisasikan dan dijadikan kerjaya.

Bidang penulisan, saya memang tak pernah ada cita-cita atau tersangka-sangka. Isteri saya yang sarankan saya pergi ke kelas Tuan Zamri Mohamad iaitu Dari Facebook Menjadi Buku.

Bermula dari situlah saya menulis dengan lebih aktif di Facebook, dan lebih berhemah dalam tulisan saya. Tak sangka selepas setahun berlalu, terhasil sebuah buku dan tak sangka ada orang akan ‘identify’ saya sebagai penulis buku. Ya, tak sangka.

Saya bercerita panjang hingga ke pukul 3.30 petang. Tuan editor kebanyakannya hanya mampu mengangguk-angguk dan tersenyum. Saya saja yang bercakap tak berhenti-henti.

Baca: Onak Dan Duri Demi Menggenggam PhD. Tanpa Linangan Air Mata Bukan PhD Namanya

Saya katakan pada beliau, ada beberapa falsafah hidup dan mutiara yang saya kutip sepanjang kisah ini:

Dengan ujian tak lepas PhD, banyak benda yang saya tempuh dan lalui yang tak mungkin saya nampak jika hidup saya ikut SOP yang normal macam orang lain.

Kalau tidak, mungkin saya hanya tahu pergi kerja, balik kerja, tunggu gaji, beli rumah, beli kereta, pencen dan duduk masjid tunggu mati saja.

Perjalanan turun naik ini mengajar saya erti ketuhanan, bagaimana hidup bertuhan, bagaimana kita perlukan Tuhan dalam hidup. Mungkin saya tak fikir semua ini kalau hidup saya semua otomatik senang dan ‘smooth sailing’.

Bila susah, baru saya tahu nilai tahajud di malam hari. Baru saya tahu nilai titisan air mata bila terasa dah tak ada apa lagi yang mampu dibuat dengan tulang 4 kerat yang ada.

3. Saya belajar erti rezeki yang Allah bagi

Kadang-kadang kita tengok ada orang kerja teruk pagi petang siang malam, tapi hidupnya masih tak bahagia.

Ada juga orang kerja biasa-biasa, tapi Tuhan bagi macam-macam rezeki berupa kesihatan, wang ringgit, perniagaan yang maju dan lain-lain.

Lalu baru saya sedar, itu semua Allah yang bagi pada siapa yang Dia mahu. Bukan atas usaha kita. Kita cuma usaha setakat yang mampu, tapi selebihnya itu Allah yang bagi.

Jangan terlalu taksub dengan usaha marketing kita, atau usaha teknikal kita, seolah-olah itulah punca bisnes kita maju. Sebenarnya Allah yang bagi, usaha kita itu cuma punca untuk dapat rahmat dan rezeki dari Allah.

Bagi saya dalam hidup ini, 20% masa untuk usaha, 80% masa untuk doa dan dekatkan diri dengan Allah. Jangan kita usaha terlebih, tapi doa dan minta dengan Tuhan itu ikut dan saja.

4. Fikir positif dan baik sangka dengan Allah

Bila kita sudah usaha dengan sebaik mungkin kemudian berdoa, yakinlah Allah akan bagi. Pasti Allah kabulkan doa kita. Ini Allah sudah janji dalam Kitab-Nya.

Bila kita belum dapat, saya yakin Tuhan sedang persiapkan diri saya fizikal dan mental untuk sesuatu yang sangat hebat dan besar. Maka sebab itu saya belum dapat.

Sebab itu saya masih diuji. Tuhan mahu saya tabah dan ada ciri-ciri yang layak untuk Dia beri anugerah hebat. Bila saya ada fikiran begini dalam kepala saya, hati saya tenang.

Saya tak kecoh hal orang lain nak khianat pada saya, atau orang lain lagi kaya dari saya. Sebab saya yakin, giliran saya akan tiba.

Cuma belum sampai sebab saya belum sedia. Tapi Allah sedang sediakan saya sekarang ini untuk saya punya ‘ultimate reward’.

5. Allah beri hanya bila saya sudah bersedia

Saya juga yakin, kalau saya tak sedia dan Allah beri sesuatu yang saya tak boleh ‘handle’, mungkin saya akan karam dan hanyut.

Contoh orang yang tak pernah pegang duit sejuta, tiba-tiba dapat tanpa persediaan mental dan spiritual yang cukup, mungkin duit itu akan diguna untuk buat maksiat atau habis begitu saja.

Mungkin dengan anugerah itu, akan buat saya lebih jauh dari Allah. Kalau saya tak sedia dan Allah bagi, silap-silap jadi istidraj. Maka saya yakin, Allah memang sayangkan saya.

Dia takkan bagi dalam keadaan saya tak sedia, sebab Dia tak mahu saya makin jauh dari Dia. Dia sayang saya, sebab itu dia persiapkan saya betul-betul.

Maka bila saya dapat ujian, buat apa saya mengeluh? Sepatutnya saya bersyukur sebab ujian itu tanda Allah tengah latih saya untuk terima anugerah.

6. Lali dengan kutukan dan komen negatif

Saya kata pada Tuan Editor, saya sudah lali dengan kutukan dan komen orang yang negatif. Sebab akhirnya hanya ada saya dan Allah saja.

Orang yang komen negatif, satu sen haram pun tak beri pada saya bila duit saya dalam bank tinggal satu digit. Bila anak saya masuk hospital dan saya kena bayar beribu-ribu ringgit, orang yang banyak mulut itu usahkan nak tolong, bertanya khabar pun tidak.

Jadi buat apa kita pening kepala fikirkan apa orang buat pada kita. Ada ramai lagi kawan-kawan dan saudara mara yang sentiasa sokong dan bantu kita. Orang macam inilah yang kita perlu hargai dan jaga.

Kalau dia ada duit, dia bantu hulur duit. Kalau dia tak ada duit, dia tolong war-warkan bisnes kita. Paling kurang pun dia sedekah ‘like’ dekat Facebook.

Inilah orang yang dekat dengan kita waktu susah atau senang. Saya selalu terbaca, ‘BILA KITA KAYA, ORANG KENAL KITA. BILA KITA SUSAH, KITA KENAL ORANG’.

Ya, bila kita susah, baru kita kenal orang di sekeliling kita yang mana betul-betul membantu dan yang mana larikan diri.

Bila saya buat macam-macam jenis kerja yang tak tetap, ada orang anggap saya tak ada pendirian dan perancangan. Jadi suka buat kerja ‘odd jobs’.

Saya kata begini, dalam hidup kita ini kita boleh buat macam-macam perancangan, tapi tak semua akan jadi kenyataan. Saya merancang macam-macam waktu mahu buat PhD tapi Tuhan tak izinkan.

Namun saya tidak berhenti dan mati di situ. Bagi saya halangan itu bukan petanda dari Tuhan agar saya putus asa. Setiap kali saya diduga, ada 2 saja sebabnya yang saya nampak.

Pertama, Tuhan mahu beritahu bahawa ada jalan lain yang lebih baik. Kedua, Tuhan mahu saya kuat dan tabah, jangan mudah patah semangat sebab Tuhan sedang persiapkan saya. Saya tidak statik.

Kalau saya tengok jalan yang dipilih itu sudah tidak boleh maju lagi selepas segala usaha dah dibuat, saya takkan buang masa dan tenaga untuk rempuh tembok.

Kalau tak tahu sama ada perlu cari jalan lain atau terus juga rempuh, istikharahlah. Semua pilihan ada pro dan kontra. Ambillah yang paling sedikit kerugiannya dan paling banyak untungnya.

Inilah beberapa mutiara yang saya dapat kutip sepanjang turun naik hidup saya menyara diri dan keluarga sejak tak lepas PhD tahun 2008.

Saya belum kaya lagi. Ini bukan tips untuk jadi kaya. Saya hanya kongsi pengalaman hidup. Saya sangat bersyukur Tuhan bagi pengalaman hidup begini. Kalau tidak, mungkin mutiara ini semua saya tak dapat hargai.

Hidup ini indah bukan waktu kita ada rumah besar atau duit berjuta. Yang indahnya berlaku sewaktu kita mengharungi segala jerih payah ini untuk mencapai ‘ultimate reward’ kita dari Allah. Terima kasih Puan Meriza Anna atas kata-kata nasihat yang dikongsikan waktu saya berkunjung ke rumahnya.

Akhirnya saya pun berhenti bercakap dan Tuan Editor pun bangun untuk bayar duit nasi ayam. Dia belanja nasi ayam, saya belanja air liur saja. Saya katakan padanya, cerita ini kalau buat buku, mungkin tak cukup satu buku. Beliau tersenyum.

Saya tak tahu adakah menulis buku Mat Cleaner UK dan bisnes hand made khat ini yang terakhir yang saya usahakan. Tapi saya sangat menikmati kehidupan ini sekarang.

Sentiasa positif dan yakin Allah sedang tunggu kita dengan ‘ultimate reward’.

Baca lagi: Saya Gagal Sewaktu 6 Bulan Pertama Buat PhD Tapi Akhirnya Ini Yang Berlaku


Ukir Lambang Diraja Johor Pada Cincin, Wak Doyok Mohon Ampun Kepada Tunku Idris

Gara-gara memesan cincin khas dengan Lambang Diraja Johor, Tunku Idris Iskandar Al-haj mahukan penjelasan daripada Wak Doyok mengapa beliau menempah cincin dengan lambang tersebut.

Gambar cincin yang dimuat naik Tunku Idris di laman Instagram miliknya semalam terus mendapat respon Wak Doyok. Wak Doyok memohon ampun secara terbuka atas kecuaian serta kesilapan dirinya yang tidak arif berkenaan undang-undang negeri Johor berkenaan Lambang Diraja Johor.

@wakdoyok care to explain? This is against the law. Goodluck @carozofficial

A post shared by  Idris Iskandar Al-haj (@tunku_idris) on Apr 27, 2020 at 3:19pm PDT

“Saya dengan rendah diri merafak Sembah Takzim dan Mohon Ampun ke majlis Duli Yang Maha Mulia Sultan Johor, Duli Yang Maha Mulia Permaisuri Johor dan Duli Yang Amat Mulia Tunku Mahkota Johor serta Yang Amat Mulia Yang Amat Mulia Kerabat Diraja Johor di atas kecuaian dan kelalaian saya.

Sesungguhnya saya sedar kesilapan saya berpunca dari ketidak arifan saya dalam mengenali batas protokol Diraja. Saya amat menyesali keterlanjuran yang tidak disengajakan ini dan berjanji tidak akan mengulanginya lagi,” tulis Wak di laman Instagram miliknya. Tunku Idris turut membalas mudah permohonan maaf tersebut dengan simbol jari ‘bagus’.

Assalamualaikum Warahmatullahi Wabarakatuh. Saya dengan rendah diri merafak Sembah Takzim dan Mohon Ampun kemajlis Duli Yang Maha Mulia Sultan Johor, Duli Yang Maha Mulia Permaisuri Johor dan Duli Yang Amat Mulia Tunku Mahkota Johor serta Yang Amat Mulia Yang Amat Mulia Kerabat Diraja Johor di atas kecuaian dan kelalaian saya. Salam Kemaafan saya panjatkan juga kepada Bangsa Johor yang saya muliakan. Sesungguhnya saya sedar kesilapan saya berpunca dari ketidak arifan saya dalam mengenali batas protokol Diraja. Saya amat menyesali keterlanjuran yang tidak disengajakan ini dan berjanji tidak akan mengulanginya lagi. Saya memohon doa kehadrat Allah SWT agar dilanjutkan usia zaman Duli Yang Maha Mulia Sultan Johor serta Usrah Diraja. @tunku_idris 🙏🏻 Daulat Tuanku 🙏🏻 Wassalaam

A post shared by  Wak Doyok (@wakdoyok) on Apr 28, 2020 at 7:22am PDT

Dalam undang-undang negeri Johor, ia adalah satu kesalahan untuk menggunakan Lambang Diraja Johor untuk perkara tidak wajar dan berkaitan. Enakmen Lambang, Gelaran dan Anugera (Mencegah Penggunaan Tidak Wajar) Johor 2017 telah diwartakan pada 16 Mac 2017 bagi membanteras kegiatan penyalahgunaan Lambang, Gelaran dan Anugerah.

Sebarang kesalahan boleh didenda tidak kurang RM250,000 dan tidak lebih RM500,000 atau penjara tidak kurang setahun dan tidak lebih lima tahun atau kedua-duanya, jika sabit kesalahan.

Semoga kes ini menjadi pengajaran kepada semua supaya tidak menggunakan sebarang logo atau lambang rasmi untuk kegunaan peribadi.

Ini pula kisah rakan sekelas Pemangku Raja Pahang yang menceritakan betapa humble  Tengku Hassanal ketika zaman persekolahan. Baca lagi pada pautan di bawah.

Tiada ‘Gap’ Dengan Murid Biasa, Lelaki Ini Kongsi Kenangan Sekelas Dengan Pemangku Raja Pahang

Nilai Dan Populariti G-Shock GA-2100 Ini Meningkat Selepas Disarung Oleh TMJ

TMJ Pemilik Sebenar Istana Dalam ‘Crazy Rich Asians’ Yang Bernilai RM14 Bilion


Teruk Diserang Netizen Malaysia, Facebook Kedutaan Ukraine Tutup Ruangan Komen

Kemenangan atlet negara, Muhammad Ziyad Zolkefli dalam acara lontar peluru kategori F20 (masalah pembelajaran) di sukan Paralimpik Tokyo semalam direntap oleh pihak penganjur apabila terdapat protes dari Ukraine – yang menduduki tempat kedua dan ketiga – kerana isu kelewatan masuk ke “call room” (bilik menunggu) sebelum pertandingan bermula.

Sejak semalam netizen sudah mula menyuarakan ketidakpuasan hati mereka. Di Twitter, Facebook dan Instagram semua orang mendesak agar emas itu dipulang kepada Ziyad Zolkefli. Mereka berpendapat protes itu tidak berasas dan seolah-olah mahu menafikan kemenangan Ziyad yang bukan sahaja memenangi emas tetapi berjaya memecahkan rekod dunia.

Selain itu Menteri Belia dan Sukan, Faizal Azumu berkata dalam ciapannya bahawa perkara ini akan dibawa kepada pengetahuan CDM (Chief de mission) selepas protes daripada Ukraine masih diterima, “Counter protes daripada 3 negara akan dibawa ke mesyuarat CDM esok pagi. Kita pertahankan! Mohon doa rakyat Malaysia,” katanya.

Update Tokyo – Protes drpd Ukraine masih diterima. Counter protest drpd 3 negara akan dibawa ke mesy CDM esok pagi. Kita pertahankan!! Mohon doa rakyat Msia.

— Faizal Azumu (@PejaOfPerak) August 31, 2021

Tidak cukup dengan itu, difahamkan bahawa netizen Malaysia turut menyerang halaman Facebook Kedutaan Ukraine di Malaysia sehingga memaksa mereka menutup ruangan komen. Kelihatan di halaman rasmi Kedutaan Ukraine di Malaysia hanya membenarkan orang-orang tertentu sahaja untuk meninggalkan komen.

Situasi genting yang menaikkan kemarahan rakyat Malaysia turut mendapat perhatian Duta Besar Ukraine di Malaysia Olexander Nechytaylo. Di dalam satu hantaran terbarunya di Facebook, beliau berkata bahawa terdapat beberapa persoalan mengenai keputusan lemah pihak penganjur sehingga tercetusnya kontroversi tersebut, “Soalan-soalan ini harus ditangani dengan cepat dan telus untuk menjaga semangat Sukan Olimpik,” katanya.

Beliau turut mengucapkan tahniah di atas kemenangan Ziyad Zolkefli, “Saya mengucapkan tahniah kepada Ziyad Zolkefli dengan prestasi yang luar biasa, memecahkan rekod dunia dalam F20. Dia memang akan kekal sebagai juara sejati di hati banyak orang, bukan hanya rakyat Malaysia,” katanya dalam hantaran yang dimuat naiknya semalam.

Terdahulu Ziyad Zolkefli berjaya memperagakan aksi yang baik apabila berjaya mempertahankan pingat emas dalam acara lontar peluru. Lebih manis lagi, beliau bukan sahaja beejaya memecahkan rekod dunia, malah mengatasi catatan rekod kebangsaan atlet normal 17.58 yang dipegang oleh Adi Alifuddin Hussin pada Sukan SEA 2011.

Lontaran ketiganya, 17.94 berjaya memecahkan rekod dunia 17.29 miliknya yang dilakukan pada Kejohanan Olahraga Para Dunia di London 2017. Namun segala rekod ini lebur selepas keputusan lemah oleh pihak penganjur disebabkan kelewatan untuk masuk ke ruang menunggu. Setakat hari ini, Malaysia berjaya memperolehi emas pertama di Paralimpik Tokyo daripada Bonnie Bunyau Gustin yang bertanding dalam acara powerlifting.

BMW dan DesignworksUSA mengambil inisiatif untuk membina kerusi roda lumba yang lebih baik untuk atlet Paralimpik Amerika. Rekaan terbaru kerusi roda ini akan mengambil kira keselesaan dan keupayaan untuk pergi lebih laju. Untuk bacaan lanjut, pautan di bawah.

BMW Reka Kerusi Roda Lumba Untuk Atlet Paralimpik

‘Tetap Hero Dihati Kami’- Netizen Sayu Dan Beri Kata Semangat Selepas Ziyad Zolkefli Minta Maaf

Selain Daripada Kereta, Naza Turut Berikan Rumah Kepada Pemenang Pingat Emas Paralimpik


Ini Ukuran Tempoh Berpuasa Sehari Di Seluruh Dunia

Sedang perut anda memulas untuk menunggu nikmat azan Maghrib yang lazimnya tidak ditunggu pada bulan-bulan lain, sedang itu jugalah ada umat Islam lain di bumi sudah berubuka 2–3 jam awal berbanding anda, malah ada yang perlu menunggu sehingga 7 jam lagi daripada anda untuk berbuka puasa.

Berapa lama masa yang diambil oleh seseorang untuk berpuasa (regardless berada di mana di seluruh dunia) dalam sehari adalah bergantung kepada pola putaran bumi yang menentukan jangka masa siang dan malam.

Pola putaran bumi dalam beberapa tahun ini adalah mengarah ke arah hemisfera utara berbanding hemisfera selatan. Perkara ini menyebabkan jangka masa siang di utara yang disinari pancaran matahari adalah lebih panjang berbanding di selatan.

Maka, waktu siang di Auckland, New Zealand (selatan) hanya mengambil masa 11 jam 16 minit untuk berpuasa berbanding di Helsinki, Finland (utara) memakan masa selama 20 jam 18 minit!

Pada masa yang sama, pola putaran bumi dari barat ke timur menyebabkan Ramadan pada tahun 2017 jatuh dalam musim panas bagi negara-negara yang terletak menghampiri kutub utara dan selatan mengikut kalender kini (Gregorian) dan hijrah.

Sebaliknya juga, putaran bumi boleh menyebabkan Ramadan jatuh pada musim-musim lain yang masa siangnya adalah pendek berbanding musim panas. Namun demikian, tidak berlaku bagi negara-negara di kawasan garisan khatulistiwa seperti di Malaysia.

Nikmat yang seharusnya tidak didustai bagi kita di Malaysia apabila perlu berpuasa hanya untuk 13 jam 30+ minit sahaja!

Saya sempat berbalas mesej dengan rakan yang sedang belajar di Waseda University, Tokyo yang berpuasa selama 16 jam, terlihat senior di media sosial yang berada di Leiden University, Belanda memuat naik status bahawa perlu bertahan untuk 18 jam, dan tidak kurang seorang rakan yang bekerja di Melbourne hanya bersiangan selama 10-12 jam sahaja.

Kawasan-kawasan bumi yang terlokasi di utara seperti di Eropah utara, misalnya Iceland, Norway, Finland, dan Sweeden, juga di Rusia mengambil masa lebih 19 jam untuk berpuasa.

Sementara itu, kawasan bumi di selatan seperti di New Zealand, Australia, Afrika Selatan, dan Amerika Latin Selatan memperuntukan 10-13 jam puasa.

Di Malaysia, sungguh pun bukanlah negara 4 musim, namun berada di tengah-tengah bumi yang Ramadannya tidak mencapai ke tahap musim-musim ekstrim, malah jangka masa siang yang sederhana.

Sila hadam jangka masa berpuasa di seluruh bumi seperti di bawah dan tidak mendustai nikmat yang diberi-Nya.


Ulama Aceh Label PUBG Sebagai Haram Dan Mahu Para Pemain Disebat

Sudah menjadi kebiasaan ketika ini dimana kanak-kanak dan juga dewasa meluangkan masa bermain permainan di telefon pintar. Situasi ini juga dapat kerap dilihat di kedai makan dan restoran dimana mereka akan bermain secara berkelompok.

Meskipun permainan seperti Player Unknown’s Battlegrounds (PUBG) berjaya mengumpul jumlah pemaian dan streamer yang ramai seluruh dunia, permainan ini nampaknya kurang dipersetujui oleh Majlis Ulama Daerah Aceh Barat yang berpendapat permainan ini telah melanggar syariat Islam.

Bukan itu sahaja, Ketua Majlis Ulama Daerah Aceh Barat, Teungku Abdurrani Adian turut berpendapat setiap pemain PUBG perlu dihukum sebat di hadapan khalayak kerana terjerumus dengan permainan yang mengandungi unsur-unsur kekerasan dan peperangan. Menurutnya lagi, permainan yang berunsur peperangan ini dikhuatiri mampu menjejaskan akhlak dan psikologi pemainnya.

Setakat ini, meskipun permainan PUBG sudah dilabel sebagai haram di Aceh, perlaksanaan undang-undang termasuk hukuman sebat buat para pemain lagi belum dijalankan. Teungku Abdurrani turut berharap pemerintah Aceh dapat segera merealisasikan tersebut bakal dikenakan hukuman sebat kerana melanggar perintah syarak.

Cadangan beliau turut dipanjangkan kepada Majlis Ulama Indonesia (MUI) Pusat agar turut mengiktiraf fatwa yang dikeluarkan Majlis Ulama Aceh berhubung pengharaman PUBG.

Perlaksanaan hukuman serta melabel PUBG sebagai haram nampaknya turut disokong sesetengah pihak namun tidak kurang juga segelintir pihak yang menolaknya atas alasan terlalu extreme dan keterlaluan.

Sebelum ini pegawai polis di Aceh telah menahan sekumpulan wanita yang memakai pakaian yang seksi sewaktu menunggang basikal.

Dituduh Berpakaian ‘Terlalu Seksi’, Penunggang Basikal Wanita Di Aceh Ditahan Polis

Tidak Fasih Baca Al-Quran, Pegawai Kerajaan Daerah Di Indonesia Ini Bakal Dipecat

Kenali PABJE, ‘Game’ Alternatif Untuk Pemain Tegar PUBG Di India


Ulama Disaran Keluarkan Fatwa Orang Kaya Nikahi Orang Miskin Bagi Pertumbuhan Ekonomi

Menteri Pembangunan Manusia dan Kebudayaan (Menko PMK), Muhadjir Effendy dalam satu Rapat Kerja Kesihatan Nasional di JIEXPO Kemayoran, Jakarta Pusat telah mengusul satu cadangan kepada Menteri Agama Fachrul Razi agar mengeluarkan fatwa agar golongan kaya mengahwini golongan miskin.

Dalam erti kata lain, orang miskin diminta untuk berkahwin dengan orang kaya manakala orang kaya pula diminta untuk mengahwini golongan miskin.

“Di Indonesia ini ada ajaran agama yang kadang-kadang disalahtafsirkan, kalau bab mencari jodoh yang sama peringkat. Apa yang terjadi? Orang miskin akan mencari jodoh mereka sesama orang miskin, akibatnya lahirlah rumah tangga miskin yang baharu, inilah masalah di Indonesia. [Harusnya] yang miskin cari yang kaya, yang kaya cari yang miskin,” ujar Muhadjir seperti yang dilaporkan Tempo.

Pendapat ini walau bagaimana pun tidak dapat diterima oleh para pakar ekonomi dan mereka menyatakan bahawa masalah kemiskinan bukanlah tidak dapat ditutup dengan perkahwinan.

Melalui data yang dikeluarkan oleh pemerintah Indonesia, hampir 5 juta keluarga  miskin telah direkodkan daripada 57 juta keluarga. Manakala jika keluarga itu sudah sampai di peringkat ‘akan miskin’, angka tadi bertambah kepada 15 juta. Bagi Bank Dunia pula, pertumbuhan ekonomi Indonesia hanya memberi manfaat kepada 20% orang kaya di Indonesia.

“Di Indonesia jurang antara yang miskin dan kaya jauh sekali bezanya. Kita nombor 4 setelah Rusia, India, dan Thailand. Satu persen orang di Indonesia mewakili 50% aset negara, jika naikkan jadi 10% keluarga maka ini bermakna 70% [aset negara]. Maksudnya 90% penduduk merebut 30% aset yang disediakan oleh kerajaan.”” kata Sekretaris TNP2K, Bambang Widianto seperti yang dipetik oleh Detik.

Cadangan ini telah menjadi topik perbincangan warganet di Indonesia. Dari semua komen yang di beri, netizen mempersoalkan bagaimana sesebuah keluarga itu diukur kaya atau miskin?

Direktur Statistik Ketahanan Sosial BPS Harmawanti Marhaeni pernah menjawab soalan ini dengan menurut beliau status miskin/tidak miskin ditentukan oleh pendapatan per kapita sesebuah keluarga.

Lebih lucu lagi, ada beberapa netizen yang meminta agar Muhadjir memulakan dulu langkah ini dengan mengahwinkan anaknya kepada orang dari kalangan miskin bagi melihat kesan kepada cadangan beliau.

Jika anda mahu mengetahui lebih lanjut mengenai Indonesia, klik pautan di bawah.

Agamawan Indonesia Percaya Ruqyah Mampu Sembuhkan Pesakit Coronavirus

Peminat Indonesia Cipta Teori Konspirasi Baharu, Ahmad Dhani Sekarang Adalah ‘Ahmad Dhani Clone”

Pelakon Malaysia Dan Indonesia, Ashraf Sinclair Meninggal Dunia


Ulama Islam Tersohor Dunia, Sheikh Yusuf al-Qaradawi Meninggal Dunia

Cendekiawan Islam terkemuka dan Pengerusi Kesatuan Ulama Islam Antarabangsa, Sheikh Yusuf al-Qaradawi meninggal dunia pada hari ini di usia 96 tahun.

Berita tersebut dikongsikan melalui laman Twitter rasmi beliau dan dalam hantaran itu menambah bahawa butiran pengebumian akan diumumkan kemudian. Bagaimanapun punca kematian tidak dijelaskan.

Allahyarham dilaporkan menghembuskan nafas terakhir di Qatar, tempat beliau tinggal dalam buangan berikutan penggulingan tentera kerajaan pimpinan Ikhwanul Muslimin di Mesir pada 2013.

Yusuf Al Qaradawi yang merupakan seorang ulama Islam Mesir yang berpusat di Doha, Qatar. Beliau dilahirkan pada 9 September 1926.

Beliau telah menerbitkan lebih daripada 120 buah buku dan menerima lapan hadiah antarabangsa atas sumbangannya kepada keilmuan Islam dan dianggap sebagai salah seorang ulama Islam paling berpengaruh di seluruh dunia.

Allahyarham juga pernah menerima anugerah Tokoh Maal Hijrah Antarabangsa pada tahun 2009.

Salam takziah diucapkan buat seluruh keluarga beliau dan semoga Almarhum Dr.Yusuf Al Qaradawi ditempatkan di kalangan orang beriman.

Syeikh Dr. Yusuf al-Qaradhawi pernah ditanya gurunya ketika kecil, “Apa cita-cita kamu?”

Jawabnya, “Saya ingin menjadi Syeikhul Azhar!”

Walaupun beliau tidak menjadi seperti yang dicitakan, hakikatnya beliau adalah antara Syeikhul Ummah yang menjadi panutan seluruh dunia. pic.twitter.com/HRrINH7X3u

— Dr. Zulkifli Mohamad Al-Bakri (@drzul_albakri) September 26, 2022